ΟΚΤΩ ΧΡΟΝΙΑ ΧΩΡΙΣ ΤΗ ΓΕΡΟΝΤΙΣΑ ΦΩΤΕΙΝΗ.. | Kosmaser's Weblog\n← Η ΘΡΗΣΚΕΙΑ…ΕΙΝΑΙ ΤΕΛΙΚΑ ΤΟ…ΟΠΙΟ ΤΟΥ ΛΑΟΥ;\tΠΕΡΙΜΕΝΟΝΤΑΣ ΤΟΥΣ ΒΑΡΒΑΡΟΥΣ.. →\tΟΚΤΩ ΧΡΟΝΙΑ ΧΩΡΙΣ ΤΗ ΓΕΡΟΝΤΙΣΑ ΦΩΤΕΙΝΗ..\nPosted on Δεκεμβρίου 15, 2015 by kosmaser\nΗ μακαριστή Γερόντισσα Φωτεινή,\nΚαθηγουμένη της Ιεράς Μονής Γενεθλίου της Θεοτόκου\n(Πελαγίας), κατά κόσμον Ντέμου Χαρούλα,\nγεννήθηκε στις 17 Ιανουαρίου του σωτηρίου έτους 1954,\nημέρα Κυριακή στο ορεινό χωριό Καστανέα Κονίτσης…\nΚοιμηθηκε εν Κυριω στις 10 Δεκεμβριου 2007..\nΗ μητέρα της, την πρωτοείδε ως μοναχή,\nμετά από την κουρά της …\nΤοτε απεκάλυψε στις μοναχές το όνειρο\nπου είχε δη όταν ήταν έγκυος σ’ αυτήν\nστον 8ο μήνα.\n«Είδα μια εικόνα της Παναγίας με το καντήλι\nνα βγαίνη από τον Ναό του Αγίου Δημητρίου\nκαι να κατευθύνεται προς τον Ναό της Παναγίας απέναντι.\nΌταν πήγα να την πιάσω στα χέρια μου..\nαυτή έφευγε και πήγε και στάθηκε στο τέμπλο της εκκλησίας.\nΆκουσα τότε μια φωνή:\nΒλέποντάς την μοναχή με σιγουριά πλέον\nεξηγούσε πως το όνειρο που είχε δη,\nφανέρωνε την αφιέρωση της θυγατέρας της στον Θεό\nκαι ιδιαίτερα στην Ιερά Μονή της Παναγίας.\nΕκτιμούσε πολύ τους γονείς της.\nΔεν είχε ποτέ αίσθημα κατωτερότητας\nη κάποιο κόμπλεξ επειδή καταγόταν από φτωχική οικογένεια.\nΤο αντίθετο μάλιστα συνέβαινε.\nΚαυχόταν για την καταγωγή και τους γονείς που είχε.\nΤους θαύμαζε για την υπομονή τους\nστις δυσκολίες της ζωής και τους τιμούσε ιδιαίτερα.\nΜε πολλή συγκίνηση μιλούσε για τους λίγους κατοίκους\nπου απέμειναν στο χωριό και για τους δικούς της\n«οι εν σκότει και σκια θανάτου καθήμενοι».\nΑν και σπούδασε με πολλές στερήσεις,\nποτέ δεν παραπονέθηκε γι’ αυτό.\nΉταν πάντα ολιγαρκής σε όλες τις προσωπικές της ανάγκες.\nΔεν φοβόταν την στέρηση αγαθών και\nδεν επιζητούσε τίποτε εκτός από τα απαραίτητα.\nΤο μόνο που την ενδιέφερε ήταν η προσφορά\nτης αγάπης προς όλους, μικρούς και μεγάλους.\nΉταν πάντα πρόθυμη να βοηθήση.\nΩς φοιτήτρια στην Θεολογική Σχολή,\nαλλά και ως εκπαιδευτικός μετέπειτα,\nβοήθησε πολλά νέα παιδιά με τον λόγο της,\nτον ενθουσιασμό της και το παράδειγμά της.\nΕίχε πολλές φίλες και συνδεόταν προσωπικά\nμε την κάθε μια ξεχωριστά.\nΔιατηρούσε επικοινωνία με τους Καθηγητές της\nαπό το Πανεπιστήμιο, το Γυμνάσιο και\nτο Δημοτικό Σχολείο, με τους Κατηχητές\nκαι τις Κατηχήτριές της και με πολλούς μαθητές της.\nΠολλοί από αυτούς την επισκέπτονταν στο Μοναστήρι\nκαι εξέφραζαν με ποικίλους τρόπους την αγάπη τους\nκαι την χαρά τους όταν την έβλεπαν.\nΠραγματικά, η Γερόντισσα Φωτεινή\nδεν τα πήγαινε καλά με τον.. καθωσπρεπισμό\nκαι την ψεύτικη ευγένεια.\nΔεν μπορούσε ποτέ να κολακέψη άνθρωπο.\nΉταν πάντα αληθινή. Έλεγε:\nΔεν μπορώ να αγαπώ έναν άνθρωπο και να ξέρω\nότι ζη στην αμαρτία. Δεν το αντέχω.\n«Να αγαπήσουμε τον Χριστό.\nΑυτός και εγώ. Κανείς άλλος μεταξύ μας».\n«Για δύο λόγους ήθελα να γίνω μοναχή:\nγια να ζω πιο πολύ με τον Θεό\nκαι για τους ανθρώπους που αγαπώ.\nΔεν θα μπορούσα αλλιώς να τους βοηθήσω\nπαρά μόνο με την προσευχή».\n«Δεν θέλω να φοβάσαι όταν θα πεθάνης» η\n«Πρόσεχε πως ζης.\nΔεν μπορώ να το διανοηθώ ότι εσύ δεν θα σωθής».\nΣτους «αντιδραστικούς» με την Εκκλησία έλεγε\nτην χαρακτηριστική φράση:\n«Αυτόν θα τον «εκδικηθώ» με την αγάπη».\nΚαι πράγματι αυτή η «εκδίκηση» πάντα\nείχε θετικό αποτέλεσμα.\nΟποιος ήταν τυχερός από την γνωριμία της\nέμπαινε στην καρδιά της για πάντα,\nμέχρι και την αιωνιότητα, όπως έλεγε.\nΩς Ηγουμένη της Ιεράς Μονής, (1987-2007),\nσεβόταν υπερβολικά τους θεσμούς.\nΕκτιμούσε βαθύτατα τον οικείο Ποιμενάρχη,\nτον Μητροπολίτη Θηβών και Λεβαδείας κ. Ιερώνυμο.\n( τον τωρινο αρχιεπισκοπο)\nΉθελε το Μοναστήρι να δέχεται\nμε χαρά όλους τους προσκυνητές.\nΑκούραστη πάντα άκουγε τα προβλήματά τους\nκαι συμμετείχε στον πόνο τους.\nΤα τελευταία χρόνια επισκέπτονταν το Μοναστήρι\nπολλοί προσκυνητές με λεωφορεία\nείτε από Ενορίες με ιερείς, είτε από τουριστικά Γραφεία.\nΌσο απασχολημένη και αν ήταν θα κατέβαινε\nστο αρχονταρίκι για να χαιρετήση\nκαι να απευθύνη λόγο που ανέπαυε και\nπαρηγορούσε τους προσκυνητές.\nΣεβόταν την κάθε μοναχή και την θεωρούσε\nπρόσωπο και εικόνα του Θεού. Έλεγε:\n«Η κάθε μια από τις αδελφές ξέρει\nγιατί έγινε μοναχή και τι ζητάει».\nΣυχνά τόνιζε πως «σημασία έχει\nμε ποιά κίνητρα κάνω κάτι και με τι λογισμό».\n«Η αγάπη στον Θεό δεν είναι αληθινή,\nόταν δεν συνδέεται με την αγάπη στον αδελφό».\nΔεν μπορούσε να δεχθή την περιφρόνηση στον αδελφό.\n«Τι να τα κάνω εγώ τα χαρίσματα,\nόταν δεν σεβόμαστε τον αδελφό,\n«τον κρυπτό της καρδίας άνθρωπο,\nο εστιν ενώπιον του Θεού πολυτελές».\n«Καλό και το διακόνημα, αλλά όσο τέλεια\nκαι να το κάνω δεν φτάνει.\nΤι γίνεται με την μετάνοια,\nτην προσευχή, την αυτομεμψία;».\n«Εμείς οι Μοναχές πρέπει να ζούμε αγκαλιά\nμε τον Σταυρό αφού Τον αγαπούμε.\nΕυτυχώς υπάρχει η αιωνιότητα.\nΑλλιώς θα είμασταν πεθαμένοι.\nΌλα εδώ στην γη είναι ατμός».\n«Να μάθουμε να είμαστε ειλικρινείς με τον εαυτό μας.\nΤι λόγο θα δώσουμε στον Θεό!\nΝα έχουμε το μέλι και να μη το δοκιμάζουμε,\nτι κρίμα, ενώ είμαστε πλούσιες,\nνα πεθάνουμε φτωχές «γύφτες»,\nνα μη προλάβουμε να ζήσουμε αυτό\nΔιαβάσαμε, ακούσαμε, και είδαμε τόσα πολλά!\nΘα είμαστε αναπολόγητες «εν τη ημέρα τη φοβερά»\nΣτενοχωριόταν τον τελευταίο καιρό που έβλεπε\nτις μοναχές να την φροντίζουν ιδιαίτερα,\nλόγω της ασθενείας της,\nκαι με δάκρυα στα μάτια έλεγε:\n«Συγχωρέστε με που σας κουράζω.\nΜ’ εχετε βασίλισσα!»\nΑγαπούσε πολύ τις Ακολουθίες στον Ναό.\nΈλεγε ότι μας αξίωσε ο Θεός να βρισκόμαστε\nσε πλεονεκτική θέση.\nΕνώ ο κόσμος βγαίνει πρωΐ-πρωΐ για τις δουλειές του,\nεμείς υμνούμε και δοξάζουμε τον Θεό!\nΤης άρεσε να διαβάζη το Ψαλτήρι.\nΠολλές φορές, αν διέκρινε ότι κάποια αδελφή\nήταν κουρασμένη την ώρα της Ακολουθίας,\nζητούσε να διαβάση το Ψαλτήρι για να την ξεκουράση.\nΔιάβαζε και έψαλλε με όλη την δύναμη της ψυχής\nτης και με τον τρόπο αυτό παρακινούσε και εμάς.\nΕίχε μεγάλη αδυναμία στο βιβλίο της Παρακλητικής\nκαι παρακολουθούσε ιδιαίτερα τους Κανόνες\nκαι το Μηναίο, μάλιστα όταν έβλεπε να γράφη\n«Ιωάννου Μοναχού» ήταν αδύνατο να κρύψη\nτον ενθουσιασμό της, γιατί αγαπούσε πολύ\nτον άγιο Ιωάννη τον Δαμασκηνό.\nΟ Αναστάσιμος όρθρος της Κυριακής\nμε τους Αναβαθμούς, τα Εξαποστειλάρια,\nτα Εωθινά και στην συνέχεια η θεία Λειτουργία\nτης Κυριακής ήταν γι’ αυτήν ένα πανηγύρι.\nΌσον αφορά το θέμα της ασθενείας της,\nμετά την μαγνητική είπε:\n«Δεν είναι τυχαία αυτή η ασθένεια.\nΟ Θεός την επέτρεψε.\nΤαλαιπωρώ τόσους ανθρώπους.\nΤόσοι ενδιαφέρονται και προσεύχονται για μένα!\nΣαν μοναχές, όπου και αν πάμε,\nόλοι μας σέβονται και μας εξυπηρετούν.\nΑντιμετώπισε την ασθένεια με πίστη στον Θεό\nκαι δοξολογία.Ο θάνατός της ήταν μία ¨κοίμηση¨.\nΈφυγε προσευχομένη εν μέσω προσευχομένων αδελφών\nκαι με την ευχή του Πνευματικού της Πατέρα,\nτην στιγμή που στο Μοναστήρι της\nπροσεύχονταν θερμά όλες οι αδελφές.\nΠαρακαλούμε τον Κύριο,\nΤον έχοντα ζωής και θανάτου την εξουσία,\nνα την συναριθμήση\n«εν τη Εκκλησία των πρωτοτόκων» και\n«εν ταις λαμπρότησι των Αγίων».\nΝα της χαρίση την ανώδυνη και ατελεύτητη ζωή\nόπου λάμπει το φαιδρό και ανέσπερο Φως.\nΑιωνια σου η μνημη, αξιομακαριστη, αδελφη μας..\nPosted in ΘΕΟΛΟΓΙΚΑ, ΚΟΙΝΩΝΙΚΑ ΘΕΜΑΤΑ and tagged Γεροντισα Φωτεινη οκτω χρονια απ την Κοιμηση της κοσμασερ. Bookmark the permalink.\tAbout kosmaser\nΗ ασθένεια είναι ο..κανόνας ! Η υγεία η εξαίρεση ! Η θεραπεία άθλος..και η ίαση ο τελικός μας σκοπός..\tView all posts by kosmaser »\t← Η ΘΡΗΣΚΕΙΑ…ΕΙΝΑΙ ΤΕΛΙΚΑ ΤΟ…ΟΠΙΟ ΤΟΥ ΛΑΟΥ;\tΠΕΡΙΜΕΝΟΝΤΑΣ ΤΟΥΣ ΒΑΡΒΑΡΟΥΣ.. →\tOne response\t»\nΦεβρουαρίου 16, 2016 στο 10:53 μμ


Παναθηναϊκός: «Έγραψαν» τη φετινή… ιστορία τους! - Leoforos.gr\nΟι έξι παίκτες για τους οποίους η σεζόν ολοκληρώθηκε νωρίτερα-Τι έκαναν, τι πέτυχαν, ποιοι ήταν έκπληξη και ποιοι απογοήτευσαν.\nΈχει απομείνει μία αναμέτρηση για να ολοκληρωθεί και τυπικά η αγωνιστική περίοδος. Η οποία τελειώνει «πικρά» για τον Παναθηναϊκό, λόγω απώλειας του στόχου που έμοιαζε εφικτός από ένα σημείο και μετά. Σε κάθε περίπτωση, το ματς με τον Παναιτωλικό θα είναι η… αυλαία του φετινού «τριφυλλιού».\nΉ για ένα μεγάλο μέρος του τουλάχιστον. Βλέπετε κάποιοι ποδοσφαιριστές είτε λόγω τραυματισμών είτε λόγω τιμωριών, έχουν ήδη ολοκληρώσει τις υποχρεώσεις τους και απλά προπονούνται μέχρι να έρθει η ώρα για διακοπές. Κουρμπέλης, Ινσούα, Δώνης και Οικονόμου είναι τιμωρημένοι, ενώ Μπουζούκης και Μαυρομμάτης έχουν θέματα τραυματισμών.\nΜια… μίξη ποδοσφαιριστών, που έδωσε ο καθένας τους και κάτι. Άλλος σταθερότητα, άλλος ποιότητα, άλλος ηγετική φυσιογνωμία, άλλος λιγότερα απ’ όσα περίμενε η ομάδα και πάει λέγοντας.\nΔείτε μια σύντομη αναδρομή των πεπραγμένων τους για την περίοδο 2018-19 στη σημερινή «ΠΡΑΣΙΝΗ» που κυκλοφορεί στα περίπτερα όλης της χώρας.


Ο Hugh Jackman και η Laura Dern θα πρωταγωνιστήσουν στο «The Son» | clickatlife\nΟ Hugh Jackman και η Laura Dern θα πρωταγωνιστήσουν στο «The Son», από τον σκηνοθέτη του «The Father», Florian Zeller και τον Christopher Hampton\nΗ ταινία είναι βασισμένη στο θεατρικό έργο του Zeller και του Christopher Hampton, οι οποίοι είναι υποψήφιοι για Όσκαρ για την προσαρμογή του «The Father».\nΣτο «The Son», ο Peter (Jackman) έχει μια πολυάσχολη ζωή με τη νέα του σύντροφο Emma και το μωρό τους. Αυτό καταρρέει όμως όταν η πρώην σύζυγός του Kate (Dern) εμφανίζεται με τον έφηβο γιο τους, Nicholas.\nΑπό την πρώτη στιγμή που συναντούν τον Nicholas, κάτι δεν πάει καλά καθώς είναι ταραγμένος, μακρινός και θυμωμένος. Τόσο ο γιος όσο και η μητέρα χρειάζονται τη βοήθεια του πατέρα του.\nΟ Peter προσπαθεί να γίνει καλύτερος πατέρας, ψάχνοντας τρόπους για να βοηθήσει τον γιο του με κατανόηση στο τι περνάει. Όμως το βάρος της κατάστασης του Nicholas βάζει την οικογένειά του σε μια επικίνδυνη πορεία και πρέπει να κάνουν ό, τι μπορούν για να διατηρήσουν τους δεσμούς που τους συγκρατούν.\nΟ Zeller είπε: «Το The Son είναι μια βαθιά ανθρώπινη ιστορία που, πιστεύω, μας συνδέει όλους. Ελπίζω ότι το κοινό θα συγκλονιστεί βαθιά από το ταξίδι αυτής της οικογένειας. Τόσο ο Hugh όσο και η Laura μεταφέρουν φυσικά μεγάλη ζεστασιά, συμπόνια, καλώντας το κοινό να αγκαλιάσει και να νιώσει την κάθε στιγμή. Η ιστορία διαδραματίζεται σε μια ζωντανή Νέα Υόρκη. Η ταινία πρέπει να μας κάνει να καλέσουμε την οικογένεια και τους φίλους μας για να τους πούμε ότι τους αγαπάμε και ότι δεν είναι μόνοι».\nΟ Zeller απολαμβάνει την αναγνώριση για την πρώτη του ταινία «The Father», που κυκλοφόρησε στις ΗΠΑ από τη Sony Pictures Classics στις 26 Φεβρουαρίου. Η ταινία κέρδισε δύο BAFTAs και είναι υποψήφια για έξι βραβεία Όσκαρ, μεταξύ των άλλων, για καλύτερη εικόνα, προσαρμοσμένο σενάριο, μοντάζ, σχεδιασμό παραγωγής, πρωταγωνιστικό ρόλο και υποστηρικτικό ηθοποιό.


Make-up: ο καλύτερος σύμμαχος - Μακιγιάζ και άρωμα - Μόδα - Ομορφιά - Woman-Life\n19:32 Καλωσόρισες Επισκέπτης\nΤο make up δεν είναι απλώς ένα ακόμα όπλο ομορφιάς. Είναι το τέλειο όπλο! Εξαφανίζει από το πρόσωπό μας ατέλειες, κούραση, ακόμα και θλίψη και χαρίζει τη βελούδινη λάμψη της νεότητας και της χαράς.\nΟ σκοπός όλων των make up υγρών, stick, ή compact είναι ίδιος: να καλύψουν τις ατέλειες, να δώσουν στην επιδερμίδα βελούδινη υφή, να της προσθέσουν λάμψη. Επιπλέον, τα νέας τεχνολογίας make up είναι εμπλουτισμένα με ενυδατικούς και αντιοξειδωτικούς παράγοντες καθώς και με φίλτρα που προστατεύουν την επιδερμίδα από την ηλιακή ακτινοβολία και τη μόλυνση της ατμόσφαιρας.Το μη ικανοποιητικό αποτέλεσμα που παρατηρείται στο πρόσωπο ορισμένων γυναικών δεν οφείλεται στο προϊόν αυτό καθαυτό, αλλά στα λάθη που κάνουν όταν το επιλέγουν και στον τρόπο που το χρησιμοποιούν:\nΕίναι λάθος να δοκιμάζεις το make up στο εσωτερικό της παλάμης σου, γιατί αυτή η περιοχή έχει έναν τουλάχιστον τόνο πιο ανοιχτό από την επιδερμίδα του προσώπου, καθώς δεν εκτίθεται το ίδιο στον ήλιο.\nΤο σωστό είναι να το δοκιμάζεις στο λαιμό, όπου η επιδερμίδα είναι μεν ελάχιστα πιο ανοιχτόχρωμη από το πρόσωπο, όμως έτσι αποφεύγεις τους κινδύνους να ξεχωρίζει ο χρωματικός τόνος του προσώπου από αυτόν του λαιμού. Είναι σωστό επίσης να το δοκιμάζεις στο πιγούνι, απλώνοντάς το προς τα έξω.\nΛάθος είναι να επιλέγεις τον πιο σκούρο τόνο ανάμεσα στους δύο πιο κοντινούς στην επιδερμίδα σας. Αν διστάζεις ανάμεσα σε δύο χρώματα, ζήτησε δείγματα και δοκίμασέ τα στο σπίτι και στο φως της ημέρας. Οι πιο ανοιχτόχρωμες αποχρώσεις τονίζουν τα σημάδια της κούρασης κομμένα μάτια, χλομάδα, χαλάρωση, ενώ οι πιο σκούρες τονίζουν τα σημάδια της έντασης τα τραβηγμένα χαρακτηριστικά του προσώπου.\nΣωστό είναι ο χρωματικός τόνος του make up να είναι ο πιο κοντινός στο φυσικό χρωματικό τόνο της επιδερμίδας σου. Θυμήσου μόνο ότι το make up σε υγρή μορφή το δοκιμάζουμε και περιμένουμε να στεγνώσει εντελώς, γιατί μόνο τότε μπορούμε να είμαστε σίγουρες για την πραγματική του απόχρωση.\nΛάθος είναι να προσπαθείς να καλύψεις τους μαύρους κύκλους, τα σπυράκια και τις κοκκινίλες βάζοντας περισσότερο make up σε αυτά τα σημεία. Χρησιμοποίησε τα ειδικά προϊόντα για το σκοπό αυτό, πριν βάλεις το make up.\nΣωστό είναι να απλώνεις μια μικρή ποσότητα σε όλο το πρόσωπο και το λαιμό ομοιόμορφα. Πρόσεξε όμως ιδιαίτερα όταν το απλώνεις στις άκρες της μύτης, στα μήλα και το λαιμό, γιατί αν βάλεις λιγότερο ή περισσότερο απ΄ ό,τι πρέπει, θα χαλάσουν την ομοιομορφία του προσώπου.\nΛάθος είναι να προσπαθείς να βρεις το χρωματικό τόνο που ταιριάζει καλύτερα στο χρώμα της επιδερμίδας σου αναμιγνύοντας δυο διαφορετικούς χρωματικούς τόνους make up.\nΣωστό είναι να επιλέγεις απόχρωση ανάλογα με την εποχή. Πιο ανοιχτή το χειμώνα, οπότε η επιδερμίδα είναι πιο λευκή, και πιο σκούρα φυσική απόχρωση το καλοκαίρι, οπότε μαυρίζεις από τον ήλιο.\nΣου ταιριάζει ιδιαίτερα αν έχεις τύπο δέρματος λιπαρό ή μικτό απουσιάζεις πολλές ώρες από το σπίτι και χρειάζεται να ανανεώνεις το μακιγιάζ σου κάθε τόσο.\nΤο υγρό make up\nΧαρίζει στο πρόσωπο μια εξαιρετικά βελούδινη και φυσική όψη. Είναι εμπλουτισμένο με ενυδατικούς παράγοντες, χαρίζοντας στην επιδερμίδα την αίσθηση της φρεσκάδας, με αντιοξειδωτικούς παράγοντες και φίλτρα προστασίας καθώς και με συστατικά που προσθέτουν λάμψη στο πρόσωπο. Θα το βρεις σε πιο αραιή και πιο πυκνόρρευστη υφή σχεδόν σαν κρέμα. Είναι κατάλληλο για όλους τους τύπους δέρματος για νεανικές επιδερμίδες όταν είναι σε αραιή υφή για λιγότερο νεανικές επιδερμίδες όταν είναι πιο πυκνόρρευστο.\nΕίναι το πιο καλυπτικό των ατελειών, αλλά «βαρύ», με την έννοια ότι δεν δίνει φυσικό αποτέλεσμα και κάνει το πρόσωπο να μοιάζει με μάσκα. Ενδείκνυται μόνο για τηλεοπτικές εμφανίσεις. Αν θέλεις να το χρησιμοποιήσεις καλύτερα είναι να μη βάλεις μεγάλη ποσότητα, να το απλώσεις προσεκτικά και στη συνέχεια να πουδράρεις το πρόσωπο.\nΒρες το τέλειο make-up\nΜήπως το make-up που χρησιμοποιείς τονίζει τις μικροατέλειές σου αντί να τις καλύπτει; Αν υποψιάζεσαι ότι κάτι δεν πάει καλά με αυτό και το δέρμα σου, διάβασε προσεκτικά στον πίνακα τα πιο συνηθισμένα προβλήματα που δημιουργεί το μέικ απ και βρες τη λύση τους.\nΑν το make-up σου... Χρειάζεσαι...\nΑλλοιώνεται γρήγορα και δείχνει "ξεφλουδισμένο" στο πρόσωπό σου. Ένα με ενυδατική φόρμουλα, για να αναζωογονήσει το δέρμα σου και να μην ξεφλουδίζει.\nΣου δίνει την αίσθηση ότι είναι πολύ "βαρύ" για το πρόσωπό σου και το κάνει λιπαρό. Ένα ελαφρύ, υγρό, με βιταμίνη C που χαρίζει φυσική όψη χωρίς να ... λαδώνει.\nΤονίζει τις λεπτές ρυτίδες. Ένα με συστατικά που αντανακλούν το φως, για να μην τονίζονται οι λεπτές γραμμές.\nΔεν καλύπτει τις κοκκινίλες σου. Ένα σε στικ, για να χρησιμοποιηθεί τοπικά.\nΚατηγορία: Μακιγιάζ και άρωμα | Έγραψε: woman-life (17-02-2014) | Το διάβασαν: 840


Φάρμα: Τα νεύρα του Τζώρτζογλου, ο νέος αρχηγός και η «καυτή» είσοδος της Αλεξάνδρας Παναγιώταρου (Video) - MEDIA & TV - Athens magazine\nΌλα όσα είδαμε στο χθεσινό επεισόδιο 8/5\nΦάρμα: Ακόμα ένα επεισόδιο ολοκληρώθηκε το βράδυ της Παρασκευής (7/5) και εμείς σας έχουμε συγκεντρώσει όλα τα highglights. Από την ανάδειξη του νέου αρχηγού της εβδομάδας, στο ξέσπασμα του Στράτου Τζώρτζογλου και στην είσοδο της Αλεξάνδρας Παναγιώταρου στο παιχνίδι. Ενώ, κόλαφος ήταν ο Τάσος Ξιαρχό σε συνέντευξή του λέγοντας ότι: «ο Στράτος Τζώρτζογλου δεν πλένεται», ενώ άφησε αιχμές και για την παραγωγή.\nΤον νέο αρχηγό της Φάρμας είδαμε στο χθεσινό επεισόδιο, ο οποίος πρόκειται να αναλάβει όλα τα σημαντικά καθήκοντα αυτής της εβδομάδας.\nΗ αρχηγία λοιπόν παιζόταν μεταξύ του Θανάση Πάτρα και του Βασίλη Θεοδωρόπουλου. Ο πρώτος επιλέχθηκε από τους συμπαίκτες του ενώ ο δεύτερος από τον Βασίλη Μαντζουράνη, που αποχώρησε στο προηγούμενο επεισόδιο.\nΟ Σάκης Τανιμανίδης λοιπόν συγκέντρωσε τους παίκτες στον αχυρώνα προκειμένου να αγωνιστούν μεταξύ τους οι δύο υποψήφιοι αρχηγοί.\nΤελικά, τα ηνία της αρχηγίας τα παίρνει τελικά ο Βασίλης Θεοδωρόπουλος!\nΣε έξαλλη κατάσταση βρισκόταν στο χθεσινό επεισόδιο της Φάρμας ο Στράτος Τζώρτζογλου, ο οποίος τα έβαλε άγρια με τον Μιχάλη Ιατρόπουλο και τον Βασίλη Θεοδωρόπουλο.\nΣυγκεκριμένα, ο Βασίλης «κάρφωσε» στον Μιχάλη μερικά λόγια που είχε πει πίσω από την πλάτη τους ο ηθοποιός με τον Μαντζουράνη, αφότου αποχώρησε ο Μιχάλης, που πήρε και τη θέση του πιο δημοφιλούς.\nΣτην Φάρμα μπήκε στο χθεσινό επεισόδιο η Αλεξάνδρα Παναγιώταρου, μια άφιξη που περιμέναμε εδώ και καιρό να δούμε.


ΜΠΑΜΠΗΣ ΠΕΡΠΕΡΙΔΗΣ: "Είμαι εδώ" - BluearenaBluearena\nΜΠΑΜΠΗΣ ΠΕΡΠΕΡΙΔΗΣ: “Είμαι εδώ”\nΟ Μπάμπης Περπερίδης αποτελεί μία ξεχωριστή περίπτωση ποδοσφαιριστή. Με τόσα σοβαρά προβλήματα τραυματισμών, οποιοσδήποτε άλλος στη θέση του, θα είχε υψώσει λευκή σημαία. Ο Δραμινός …\n31/05/2009 15:27 Επιμέλεια: BlueArena Συνεντεύξεις\nΟ Μπάμπης Περπερίδης αποτελεί μία ξεχωριστή περίπτωση ποδοσφαιριστή. Με τόσα σοβαρά προβλήματα τραυματισμών, οποιοσδήποτε άλλος στη θέση του, θα είχε υψώσει λευκή σημαία. Ο Δραμινός όμως άσος συνεχίζει και δηλώνει στη «BLUEARENA» αποφασίσει να κερδίσει αυτό που πραγματικά αξίζει. Την καταξίωση μέσα από τον Ηρακλή, που εξακολουθεί να ποντάρει στο αδιαμφισβήτητο ταλέντο του.\nΟι προπονητές λένε πως το ταλέντο για έναν ποδοσφαιριστή είναι προσόν εξαιρετικά πολύτιμο αλλά δεν αρκεί για να τον ολοκληρώσει και να του εξασφαλίσει μια μεγάλη καριέρα. Το επίσης απαραίτητο στοιχείο που οφείλει να έχει είναι η προσωπικότητα. Προσωπικότητα να τελειώσει το τετ α τετ που θα κρίνει τον αγώνα, προσωπικότητα να εκτελέσει με κρύο αίμα το σημαντικό πέναλτι, προσωπικότητα να μπει στη μάχη και να πάρει πάνω του τον επικίνδυνο αντίπαλο επιθετικό. Ποδοσφαιρική προσωπικότητα όμως απαιτείται και για την αντιμετώπιση μιας κατάστασης ακόμα πιο σημαντικής και δύσκολης. Αυτής των πολλών τραυματισμών.\nΟ Μπάμπης Περπερίδης απέδειξε από το ντεμπούτο του ακόμα, πριν από πέντε χρόνια το μεγάλο ταλέντο που διαθέτει. Όλοι μιλούσαν για τον πιτσιρικά που θα μεγαλουργήσει με τα χρώματα του Ηρακλή στα χρόνια που θα ακολουθήσουν. Ένα πράγμα έμενε πλέον να αποδείξει. Αν έχει το πείσμα και την προσωπικότητα που χρειάζεται. Ο τρόπος με τον οποίο αντιμετώπισε την περιπέτειά με την υγεία του δεν αφήνει πλέον καμία αμφιβολία: ο Μπάμπης διαθέτει όλο το πακέτο!\nΤον συναντήσαμε στο στέκι του, εκεί που χαλαρώνει μετά την προπόνηση. Τη συζήτηση μας διέκοπταν συχνά οι θαμώνες του μαγαζιού. Αναγνωρίσιμος και αγαπητός αντάλλαζε μαζί τους πειράγματα. Μας μίλησε για τις περιπέτειες που είχε με το γόνατό του – «αν είχε γλώσσα να μιλήσει το γόνατο αυτό», αστειευόταν- για τις προσωπικές και ομαδικές φιλοδοξίες του, για τους φιλάθλους του Ηρακλή που τόσο στηρίζουν την ομάδα.\nΜπάμπη είσαι από τους παίκτες που έχουν ταλαιπωρηθεί από τραυματισμούς. Θυμάσαι να μας πεις πως ξεκίνησε η περιπέτεια με το γόνατο σου;\nΤο 2004 πήρα μεταγραφή στον Ηρακλή. Ξεκίνησε η σεζόν και όλα ήταν όμορφα μέχρι που μπήκαμε στη νέα χρονιά. Τον Ιανουάριο του 2005 σε φιλικό αγώνα παθαίνω ρήξη μηνίσκου. Ήταν ο πρώτος τραυματισμός.\nΕξαιτίας του έμεινες εκτός αγωνιστικών χώρων για το υπόλοιπο της περιόδου…\nΝαι. Η πρώτη μου χρονιά στον Ηρακλή έμεινε στην ουσία μισή.\nΜίλησες για πρώτο τραυματισμό. Πότε τραυματίστηκες για δεύτερη φορά;\nΟ δεύτερος τραυματισμός ήταν και πιο σοβαρός. Τον Απρίλιο του 2006 στο ματς με τον Ιωνικό παθαίνω ρήξη χιαστού. Μπήκα στο χειρουργείο δύο μέρες μετά. Η επέμβαση πήγε καλά αλλά ήξερα ότι για ακόμα μια φορά θα έπρεπε να κάνω υπομονή και να μείνω εκτός αγωνιστικών χώρων. Δούλεψα μεθοδικά και κατάφερα να ξαναμπώ στις προπονήσεις. Δυστυχώς σε μια από αυτές , το Νοέμβριο του 2006 έπαθα υποτροπή. Η κακιά στιγμή. Αναγκάστηκα τον Ιανουάριο του 2007 να ξαναμπώ στο χειρουργείο.\nΠότε επέστρεψες μετά και το δεύτερο χειρουργείο;\nΤο Σεπτέμβρη της ίδιας χρονιάς. Ήμουν πλέον εντελώς καλά και έπαιξα ποδόσφαιρο ανενόχλητος από προβλήματα υγείας για ενάμιση χρόνο περίπου. Μέχρι που τον περασμένο Μάρτη χρειάστηκε να κάνω αρθροσκόπηση στο γόνατο η οποία με κράτησε και αυτή σε αγωνιστική απραξία.\nΕίμαι καλά. Τέλειωσα με τις φυσιοθεραπείες και κάνω κάποιες ασκήσεις ενδυνάμωσης. Τρέξιμο, βάρη, κολύμπι. Θέλω να είμαι δυνατός στην αρχή της προετοιμασίας στις 7 Ιουλίου. Όπως και να έχει για την νέα χρονιά θα είμαι έτοιμος να προσφέρω.\nΈχεις μιλήσει με τον Όλεγκ Προτάσοφ;\nΔεν μου έχει δοθεί η ευκαιρία να μιλήσω μαζί του όμως είναι καλό που θα είναι στον πάγκο για τη νέα χρονιά.\nΤώρα που όλα πηγαίνουν καλά θα είσαι μία από τις επιλογές που θα μπορεί να κάνει.\nΠάνω από όλα υγεία. Την υγεία μου να έχω και πιστεύω στον εαυτό μου. Πιστεύω πως θα μπορέσω να δείξω στον προπονητή μου τις δυνατότητες μου. Στόχος μου είναι να καθιερωθώ στην ενδεκάδα και να βοηθήσω όσο μπορώ. Ήταν όλοι πολύ καλοί μαζί μου τα πέντε αυτά χρόνια και θέλω να τους το ανταποδώσω.\nΣτήριξη στα δύσκολα που βρήκες;\nΌπως είπα είχα μεγάλη στήριξη από την ομάδα. Μου έδειχναν συνεχώς ότι με πιστεύουν και ότι με θέλουν με τη φανέλα του Ηρακλή. Από εκεί και πέρα φυσικά μεγάλη στήριξη είχα από την οικογένειά μου και τους δικούς μου ανθρώπους. Αυτό όμως που με πείσμωνε περισσότερο ήταν τα λόγια του απλού κόσμου. Πολλοί με έβρισκαν στο δρόμο και μου έλεγαν ότι θέλουν να με ξαναδούν σύντομα να αγωνίζομαι. Τα λόγια τους ήταν βάλσαμο.\nΤαλαιπωρήθηκες εσύ, ταλαιπωρήθηκε και ο Ηρακλής τα προηγούμενα τρία χρόνια. Πως βλέπεις φέτος την ομάδα;\nΤι να πω; Να πω ότι δεν αρμόζει στον Ηρακλή αυτή η κατάσταση; Είναι αυτονόητο. Και πέρυσι τα ίδια λέγαμε και όμως η ομάδα δεν ήταν αυτή που θα έπρεπε. Φέτος θέλουμε να πάμε πολύ καλύτερα.\nΔεν θέλουμε άλλη μια χρονιά στις τελευταίες θέσεις αλλά ούτε και στη μετριότητα της ογδόης, ένατης θέσης. Θέλουμε να είμαστε στην πρώτη πεντάδα. Να πρωταγωνιστεί η ομάδα. Να κάνουμε τον κόσμο να χαμογελάσει.\nΟ κόσμος ο οποίος σας στήριξε όλα αυτά τα χρόνια…\nΌτι και να πω θα είναι λίγο. Η ομάδα είχε αγωνιστικά προβλήματα και ο κόσμος στήριζε όλο και περισσότερο. Θέλουμε να τον κάνουμε να χαρεί γιατί πραγματικά το αξίζει.\nΝα χαρεί όπως την χρονιά της τέταρτης θέσης και του ποιοτικού ποδοσφαίρου που έπαιξε η ομάδα. Ήταν υποθέτω ότι καλύτερο έχεις ζήσει μέχρι σήμερα στον Ηρακλή.\nΉταν όντως η χρονιά με τις καλύτερες στιγμές όμως έμελλε για εμένα προσωπικά να ταυτιστεί και με τις περιπέτειες της υγείας μου. Ήταν η χρονιά που τραυματίστηκα.\nΟπότε να ευχηθούμε μια καλή χρονιά αγωνιστικά για την ομάδα στην οποία θα συνεισφέρεις υγιής και δυνατός.\nΜακάρι. Ελπίζω πως τόσο για την ομάδα όσο και για εμένα προσωπικά, τα καλύτερα να έρχονται.\nΜπάμπη και κάτι τελευταίο. Τελικό Champions League είδες;\nΆστο! Τι να λέμε; Δεν παίζεται η Μπαρτσελόνα…


Ο Brooklyn Beckham είναι ο πιο γλυκός μεγάλος αδερφός για την μικρή Harper! - Tlife.gr\n16.02.2015 | 14:56\nΟ Brooklyn Beckham είναι ο πιο γλυκός μεγάλος αδερφός για την μικρή Harper!\nΕδώ και 3,5 χρόνια η ζωή του έχει αλλάξει, αφού έγινε επιτέλους ο μεγάλος αδερφός μιας μικρής πριγκίπισσας. Ο Brooklyn Beckham λατρεύει την μικρή του αδερφή, Harper. Και το απέδειξε για άλλη μια φορά την Κυριακή, οπότε μαζί με τα τρία αδέρφια του και τον πατέρα του, David, βρέθηκαν στην πρώτη σειρά του fashion show της Victoria Beckham στην εβδομάδα μόδας της Νέας Υόρκης.\nRomeo, Brooklyn, Cruz, David και Harper Beckham\nΟ Brooklyn ανέλαβε δράση και μετέφερε την μικρή Harper στην αγκαλιά του κατά την έξοδο της οικογένειας από τον χώρο του fashion show. Ο φωτογραφικός φακός απαθανάτισε την τρυφερή σκηνή μεταξύ του πρωτότοκου και του... Βενιαμίν της οικογένειας Beckham.


Σταυρούλα Ζέρβα: Ψάχνοντας στο σκοτάδι. δ’\nLeviathan 17 Μαΐου 2012 - 10:54 μ.μ.\nΑχ Παναγία μου καλά ήταν που τα διάβασα μαζεμένα...η αγωνία μου είναι τεράστια για τη συνέχεια!!! Εξαιρετικό!!! καλό βράδυ γειτόνισσα!! φιλιά πολλά!\nstavroulazerva 17 Μαΐου 2012 - 11:00 μ.μ.\nχαίρομαι που σου άρεσε!!!! Να είσαι καλά, γείτονα!!!! Περιμένω κι εγώ με αγωνία για τη δική σου συνέχεια! Τα φιλιά μου και την αγάπη μου!!!!!\nΓιαγιά Αντιγόνη 18 Μαΐου 2012 - 7:05 π.μ.\nΣταυρούλα μου όσο πάει και δυναμώνει η αγωνία!\nΕιλικρινά δεν μπορώ να σταματήσω την ανάγνωση!\nΚινείς με μαεστρία τα "νήματα" και αναγνωρίζουμε το μεγάλο ταλέντο σου!\nstavroulazerva 19 Μαΐου 2012 - 12:18 μ.μ.\nσε ευχαριστώ πολύ! Χαίρομαι πραγματικά που σου αρέσει!\nΝα είσαι καλά και καλό Σαββατοκύριακο!!! Τα φιλιά μου και την αγάπη μου!!!!\nΑνώνυμος 18 Μαΐου 2012 - 5:11 μ.μ.\nΔεν καταλαβαίνω τίποτα ! Και χαίρομαι για αυτό ! Πολύ μυστήριο !!\nΈξυπνο το εύρημα με τις σφήκες, υποθέτω πως έχει σημασία.\nΈχεις πολύ φαντασία ! Μπράβο !!\nstavroulazerva 19 Μαΐου 2012 - 12:23 μ.μ.\nέχεις δίκιο για τα έντομα.... δεν τέλειωσε αυτό.....\nΝα που μου βγήκε σε καλό αυτή η φαντασία, γιατί στη μαμά μου δεν άρεσε καθόλου να ονειροβατώ.... χαχαχαχαχα!!!!\nΣε ευχαριστώ πολύ! Την καλημέρα μου!!!!!\nΧΡΙΣΤΟΦΟΡΟΣ 18 Μαΐου 2012 - 5:17 μ.μ.\nΉμαρτον!! Θα μας τρελάνεις! Θαυμάσια η αγωνία που φυτεύεις. ¨Ομορφη η σκηνή μέσα στο δάσος!\nΜου αρέσει γιατί δεν πάει πουθενά το μυαλό μου!\nΠροχώρα το είναι πολύ ωραία η αφηγηση και το μυστήριο!\nstavroulazerva 19 Μαΐου 2012 - 12:34 μ.μ.\nείδες τι μου ’κανε ο King; Βέβαια, βοηθά και το περιβάλλον εδώ πάνω. Κάθε μέρα, όταν φεύγω από την Δράμα για να ανέβω στο χωριό, στα δεξιά μου σε ένα σημείο μετά τα χωράφια, υψώνεται ένα μικρό βουνό που στις παρυφές του έχει αυτό το δάσος. Εκεί μέσα έστησα το σκηνικό, αν και ποτέ δεν δώθηκε η ευκαιρία να το επισκευθώ. Βέβαια, δεν προτείθεμαι να πάω..... γιατί ο τόπος είναι γεμάτος φίδια..... Να τα δεις όταν βγαίνουν στην άσφαλτο μετά το μεσημέρι. Δεν σου λέω τίποτα.... χαχαχα!!!\nΤην καλησπέρα μου!!!!! Να είσαι καλά και καλό Σαββατοκύριακο!!!!!\nzoyzoy 18 Μαΐου 2012 - 6:14 μ.μ.\nΘα μας τρελάνεις απ'την αγωνία και δεν μπορούμε να κάνουμε και σενάρια με όσα μας έχεις αποκαλύψει!\nΤ'αφήνω επάνω σου να τ'αποκαλύψεις με τον τρόπο που μόνο εσύ γνωρίζεις και να μας μαγέψεις!\nΤα θαλασσινά μου φιλιά για καλό ΠΣΚ!\nΕδώ ήρθε πάλι ο χειμώνας φαντάζομαι εκεί τι κρύο θα κάνει:))\nstavroulazerva 19 Μαΐου 2012 - 12:55 μ.μ.\nμακάρι να τα καταφέρω .....\nΠάντως χαίρομαι που μέχρι τώρα σου άρεσε!!!!\nΚάνει κι εδώ πάνω .... Εγώ δεν άντεξα και άναψα την σόμπα εχθές, το βράδυ.\nΚαλό Σαββατοκύριακο και σε σένα!!! Φιλιά πολλά πολλά!!!!!\nEffie's Sweet Home Designs 19 Μαΐου 2012 - 3:44 π.μ.\nΚΑΛΗΜΕΡΑ ΣΤΑΥΡΟΥΛΑ ΜΟΥ!!!!!!\nΒΡΕ ΠΟΥ ΤΟ ΠΑΣ; ΚΑΙ ΕΓΩ ΔΕΝ ΚΑΤΑΛΑΒΑΙΝΩ ΚΑΙ ΕΧΩ ΑΓΩΝΙΑ!!!!!!!! ΟΙ ΚΑΘΡΕΦΤΕΣ ΠΕΙΡΑΜΑ....ΦΥΣΙΚΗ Η ΠΑΡΑΨΥΧΟΛΟΓΙΑ; ΑΝΤΕ ΝΑ ΔΟΥΜΕ.......\nstavroulazerva 19 Μαΐου 2012 - 1:03 μ.μ.\nΣε μπέρδεψα κι εσένα; Να δω τώρα πως θα σας ξεμπερδέψω, χωρίς να το καταλήξω σε πατάτα.....χαχαχαχα!!!!!\nΠάντως μέσα είσαι! Φυσική και παραψυχολογία. Μπράβο, Εφάκη μου!\nΤα φιλιά μου και την αγάπη μου!!!!! Καλό Σαββατοκύριακο και σε σένα!!!!\naria patsi 19 Μαΐου 2012 - 4:58 μ.μ.\nΈχω την εντύπωση ότι ο Βασίλης έχει πάρει τη δύναμη που έχουν οι καθρέφτες και θα οδηγησει τον Ευδόκιμο εκεί που θέλει.....\nstavroulazerva 19 Μαΐου 2012 - 5:08 μ.μ.\nοι καθρέφτες από μόνοι τους δεν έχουν δύναμη. Το πεδίο που δημιουργήθηκε έκανε την δουλειά.... γίνεται σιγά σιγά δυνατό....... Ο Ευδόκιμος βρήκε το «Θύμα» του......\nΤην καλησπέρα μου!!!! Καλό Σαββατοκύριακο!!!!!\nΑνώνυμος 23 Μαΐου 2012 - 11:04 μ.μ.\nεχω χασει επεισοδια ... και αυτό το σκοτάδι δε βοηθά, δε βλεπω τη μυτη μου. Από που ανάβει το φώς?\nstavroulazerva 24 Μαΐου 2012 - 6:21 μ.μ.\nέχεις δίκιο, αλλά ο ένας είναι καθοδηγούμενος από κάτι..... και ο άλλος, έχω εξηγήσει από την αρχή ότι είναι μυστήριος..... αφού στην καταιγίδα στέκει όρθιος με την ομπρέλα.... σαν να βρίσκεται σε λιακάδα.......\nΕλπίζω να κάλυψα το κενό.... αλλιώς την έβαψα.... μάλλον..... το κατέστρεψα, ε;\nΣε ευχαριστώ πολύ πολύ!!!!! Να είσαι καλά!!! Περιμένω κι άλλες όπου τις βρεις, να τις διορθώνω όταν χρειάζεται!!!!


«Καθάρισε» σε ένα εικοσάλεπτο! (vid) - ΠΑΟΚ\n«Καθάρισε» σε ένα εικοσάλεπτο! (vid)\nΕμφατικό “διπλό” για τον ΠΑΟΚ στην περσινή επίσκεψή του στο Ηράκλειο!\nΣαν… σίφουνας πέρασε από το Ηράκλειο ο ΠΑΟΚ στις 17 Ιανουαρίου 2021, “καθαρίζοντας” το παιχνίδι μέσα σε ένα εικοσάλεπτο!\nΟ Δικέφαλος ήταν κυρίαρχος στη μεγαλύτερη διάρκεια του πρώτου ημιχρόνου και το έργο του έγινε ευκολότερο στο 28΄ με την κόκκινη κάρτα που αντίκρισε ο Βάτερμαν, ο οποίος “γκρέμισε” τον Τζόλη λίγο έξω από τη μεγάλη περιοχή!\nΒέβαια, χρειάστηκε ένα αυτογκόλ του Ουές στο 48΄ προκειμένου ο ΠΑΟΚ να πάρει το προβάδισμα, με τον Φερνάντο Βαρέλα στο 53΄ και τον Μαικλ Κρμέντσικ στο 67΄ να διαμορφώνουν το τελικό 3-0!\nΟΦΗ Βάτερμαν, Ουές, Βούρος (77’ Σολίς), Σελίμοβιτς, Λυμπεράκης (30’ Σωτηρίου), Κοροβέσης (78’ Σουρνάκης), Βαφέας, Στάικος, Νέιρα, Στάρτζεον (68’ Γρίβας), Σαρδινέρο (68’ Γιαννούλης),\nΠΑΟΚ: Ζίβκοβιτς, Βιεϊρίνια (77’ Ροντρίγκο), Βαρέλα, Κρέσπο, Περέιρα, Τσιγγάρας, Σβαμπ (77’ Αουγκούστο), Τζόλης, Ουάρντα (83’ Κωνσταντέλιας), Μουργκ (69’ Λάμπρου), Κρμέντσικ (76’ Σφιντέρσκι).\nΟΦΗ – ΠΑΟΚ… μέρος πρώτο!\nΟ ΠΑΟΚ στην Κρήτη με σούπερ αποδόσεις, Live MatchCombo και αμέτρητα ειδικά στη Stoiximan!\nΠοια η πορεία όσων παραχώρησε με δανεισμό ο Δικέφαλος\nΟ ΠΑΟΚ για την σεζόν 2021-22 είχε το βλέμμα του και σε πέντε ποδοσφαιριστές, οι οποίοι παραχωρήθηκαν με την μορφή δανεισμού, ώστε να πάρουν τον χρόνο που δεν θα έβρισκαν στην ομάδα του Ραζβάν Λουτσέσκου.\nΟι Λάζαρος Λάμπρου(ΟΦΗ), Γιάννης Κωνσταντέλιας(Έουπεν), Γιώργος Βρακάς(Λεβαδειακός), Νίκα Νινούα(Λαμία) και Παύλος Λογαράς(Βόλος) ανήκουν στον ΠΑΟΚ και σαφώς θα πρέπει το καλοκαίρι να αξιολογηθεί η χρονιά που πραγματοποίησαν, από τους ασπρόμαυρους.\nΟ 19χρονος μεσοεπιθετικός αποτελεί έναν από τους πολλά υποσχόμενους νεαρούς ποδοσφαιριστές που έρχονται από τις ακαδημίες του ΠΑΟΚ. Ξεκίνησε την χρονιά με την ομάδα του Ραζβάν Λουτσέσκου, πραγματοποιώντας και 4 συμμετοχές. Από 17 λεπτά έπαιξε στα ματς των ομίλων του Europa Conference League, με Λίνκολ και Σλόβαν Μπρατισλάβας. Από 6 λεπτά έπαιξε στα ματς με ΟΦΗ και Απόλλωνα Σμύρνης, για την Superleague Interwetten.\nΣτην χειμερινή μεταγραφική περίοδο, αποφασίστηκε να δοθεί δανεικός προκειμένου να πάρει περισσότερο χρόνο συμμετοχής. Επιλέχθηκε η Έουπεν. Με την βελγική ομάδα μέτρησε 8 συμμετοχές (7 πρωτάθλημα, 1 κύπελλο), όλες ως αλλαγή και με λίγο χρόνο. Το περισσότερο που έπαιξε, ήταν ένα 45λεπτο στο 2-2 του κυπέλλου με την Άντερλεχτ. Επιστρέφει στον ΠΑΟΚ, με τον οποίο έχει συμβόλαιο μέχρι το 2026.\nΑπό το 2017, οπότε και τον απέκτησε ο ΠΑΟΚ από τον Ηρακλή, ο Λάζαρος Λάμπρου περιπλανάται ως δανεικός με πέρασμα από αρκετές ομάδες. Έχει δοθεί στους Πανιώνιο, Φορτούνα Σιτάρντ, Τβέντε και τώρα στον ΟΦΗ.\nΜε την κρητική ομάδα πραγματοποίησε μια γεμάτη και καλή σεζόν. Συνολικά μέτρησε 31 συμμετοχές, με 5 γκολ, 2 ασίστ και συνολικά 2.151 λεπτά στον αγωνιστικό χώρο. Κατά βάση βασικός και συνήθως όλο το 90λεπτο. Ο δανεισμός του λήγει στις 30/6 ωστόσο δεν είναι απίθανο να δοθεί εκ νέου δανεικός, ή ακόμη και να πωληθεί από τον ΠΑΟΚ.\nΠρωταγωνίστησε με την ομάδα του Λεβαδειακού, στην Superleague 2, με την οποία κατέκτησε την άνοδο στην πρώτη κατηγορία του ελληνικού ποδοσφαίρου. Αγωνίστηκε 34 φορές ενώ πέτυχε 5 γκολ και μια ασίστ. Κατά βάση στην θέση του επιτελικού χαφ, ωστόσο αγωνίστηκε σε μερικά παιχνίδια ως αριστερός εξτρέμ και κεντρικός χαφ. Ο 21χρονος επιστρέφει στον ΠΑΟΚ, στις 30/6, με τον οποίο έχει συμβόλαιο και για ακόμη έναν χρόνο.\nΣτον ΠΑΟΚ ήρθε ως πρότζεκτ που μπορεί να εξελιχθεί, να αποκτήσει υπεραξία και να πωληθεί αργότερα, ώστε να φέρει χρήματα στα ταμεία του συλλόγου. Δεν κατάφερε ποτέ να δείξει ότι μπορεί να αντεπεξέλθει στο επίπεδο του Δικεφάλου, με τους ασπρόμαυρους να επιλέγουν την παραχώρηση του ως δανεικό. Το πρώτο εξάμηνο της σεζόν δόθηκε στην κυπριακή Ανόρθωση ενώ το δεύτερο στην Λαμία. Τα νούμερα του απογοητευτικά. Συνολικά 5 συμμετοχές (3 Κύπρο, 2 Ελλάδα) και μόλις 123 αγωνιστικά λεπτά. Και αυτός επιστρέφει στις 30 Ιουνίου ενώ έχει συμβόλαιο μέχρι το καλοκαίρι του 2024 με τον ΠΑΟΚ.\nΕπιλέχθηκε να δοθεί δανεικός στον ΝΠΣ Βόλο, για να «ψηθεί», όπως λέμε ποδοσφαιρικά για έναν νεαρό παίκτη. Ο 20χρονος κεντρικός αμυντικός δεν κατάφερε να αγωνιστεί πολύ με την ομάδα της Μαγνησίας. Συνολικά 7 συμμετοχές, οι 3 με την Κ19 του Βόλου. Στο ανδρικό επίπεδο αγωνίστηκε στις νίκες της ομάδας του με Λαμία και ΟΦΗ, αλλά και στην ισοπαλία με τον Παναιτωλικό. Με την Λαμία είναι και το περισσότερο που έχει αγωνιστεί, καθώς βρέθηκε για 68' στο γήπεδο, σε παιχνίδι μάλιστα που ο Βόλος δεν δέχτηκε γκολ.\nΣαλάχ: «Σίγουρα στην Λίβερπουλ την επόμενη σεζόν»\nΟι δηλώσεις του Αιγύπτιου σχετικά με το μέλλον του\nΟ Μοχάμεντ Σαλάχ, του οποίου το συμβόλαιο με την Λίβερπουλ λήγει το καλοκαίρι του 2023, δήλωσε πως θα παραμείνει στους «Reds» σίγουρα μέχρι το τέλος του συμβολαίου του.\nΣτα πλαίσια της συνέντευξης Τύπου, ενόψει του τελικού του Champions League με τη Ρεάλ Μαδρίτης στο Παρίσι (28/5), ο Αιγύπτιος είπε ότι αυτή δεν είναι η κατάλληλη στιγμή να ασχοληθεί με τις διαπραγματεύσεις για το συμβόλαιό του, ωστόσο είπε πως θα μείνει και του χρόνου στην Λίβερπουλ.\n«Δεν επικεντρώνομαι στο συμβόλαιο αυτή τη στιγμή. Είναι μία στιγμή για την ομάδα. Είναι μια πολύ σημαντική εβδομάδα για εμάς. Θέλω να κερδίσω ξανά το Champions League. Σίγουρα θα μείνω την επόμενη σεζόν. Θέλω να δω τον Χέντο (Τζόρνταν Χέντερσον) με αυτό το τρόπαιο στα χέρια του ξανά και ελπίζω να μου το δώσει!»\nΟ πρόεδρος της Λίβερπουλ, Τομ Βέρνερ, δήλωσε νωρίτερα αυτή την εβδομάδα ότι ο σύλλογος θέλει να κρατήσει τον Μοχάμεντ Σαλάχ και τον Σάντιο Μανέ, του οποίου επίσης τελειώνει το συμβόλαιό του στο τέλος της επόμενης σεζόν.\n«Θα ήθελα να κρατήσω αυτές τις συνομιλίες εμπιστευτικές, αλλά προφανώς έχουμε εκφράσει την επιθυμία μας να παραμείνουν».\nΠΑΟΚ: Το γκολ του μήνα από τον Τσόλακ!\nΈνα ποδοσφαιρικό αριστούργημα από την ομάδα του Δικεφάλου\nBest Goal για τον μήνα Απρίλιο, ψηφίστηκε αυτό του Αντόνιο Τσόλακ με τον Ολυμπιακό, για τον επαναληπτικό ημιτελικό του Κυπέλλου Ελλάδος, στο «Γ. Καραϊσκάκης».\nΟ Ίνγκασον «άνοιξε» στα δεξιά για τον Λύρατζη, αυτός μετά από καταπληκτική ενέργεια πάσαρε στον Σβαμπ. Ο αυστριακός με μπαλιά-ποίημα με το εξωτερικό φάλτσο βρήκε στο δεύτερο δοκάρι τον Ολιβέιρα. Ο Πορτογάλος έσπασε με την μία στον Τσόλακ και εκείνος απλά την έσπρωξε στα δίχτυα για το τελικό 1-1, που έδωσε στον ΠΑΟΚ την πρόκριση στον τελικό.\nΟ Κροάτης επιθετικός συγκέντρωσε το 54,81% των ψήφων, αφήνοντας δεύτερο το γκολ του Ελ Καντουρί με την Μαρσέιγ στο «Βελοντρόμ» και τρίτο, αυτό του Αντρίγια Ζίβκοβιτς με τον Παναθηναϊκό στην Λεωφόρο για τα πλέι-οφ.\nΠΟΔΟΣΦΑΙΡΟ16 seconds ago\nΑΣ22 mins ago\nΤελευταίο ματς και φιέστα για τις «Ισόβιες Πρωταθλήτριες»!\nΕΥΡΩΠΗ37 mins ago\nΠΑΟΚ: Στην τελική ευθεία του Κοτάρσκι!


PARI JuniorBOY® SX | Oxygenium\nΑρχική σελίδα\t» Προϊόντα Οξυγονοθεραπείας\t» PARI Therapy System\t» PARI JuniorBOY® SX\t» PARI JuniorBOY® SX\nPARI JuniorBOY® SX Το έξυπνο σύστημα – ευέλικτο και φιλικό προς τους μικρούς ασθενείς. Το PARI JuniorBOY® SX αποτελεί μια καλή επιλογή θεραπείας με εισπνοές για βρέφη και παιδιά κάτω των 4 ετών.\nΚατηγορία: PARI JuniorBOY® SX.\nΤο έξυπνο σύστημα – ευέλικτο και φιλικό προς τους μικρούς ασθενείς.\nΤα παιδιά δεν είναι μικροί ενήλικες. Το PARI JuniorBOY® SX αποτελεί μια καλή επιλογή θεραπείας με εισπνοές για παιδιά κάτω των 4 ετών και βρέφη, από τον πρώτο κιόλας μήνα της ζωής τους. Η βρεφική μάσκα ΒΑΒΥ και η περιστρεφόμενη υποδοχή με γωνία ΒΑΒΥ εξασφαλίζουν άνετη νεφελοποίηση σε καθιστή ή ύπτια θέση. Ο νεφελωτήρας PARI LC SPRINT® δημιουργεί πολύ μικρά σταγονίδια, κατάλληλα για τους μικρούς αεραγωγούς των μικρότερων σε ηλικία ασθενών.\nΙδανικό για τους πολύ μικρούς ασθενείς:\nΜικρή διάρκεια νεφελοποίησης, λιγότερο από 7 λεπτά για 2,5ml διαλύματος εισπνοών*\nΝαλώσιμα για βρέφη από τους πρώτους μήνες ζωής: Βρεφική μάσκα ΒΑΒΥ, περιστρεφόμενη υποδοχή με γωνία ΒΑΒΥ.\nΡοή εισπνοών 12λίτρα/λεπτό (παιδιά), μέτρηση με συσκευή Malvern Mastersizer X (υπολογισμός σύμφωνα με το μοντέλο Fraunhofer) στους 23 βαθμούς C και σε σχετική υγρασία 50%. Νεφελοποιημένη ουσία: 0,9% NaCI (5ml).


Ο άνθρωπος έξω από τα κλισέ | Χανιώτικα Νέα\n3 Σεπτεμβρίου, 2021 11:53 πμ\nΟ θάνατος του Μίκη Θεοδωράκη είναι μια από τις μετρημένες στα δάχτυλα ειδήσεις, στις οποίες δεν χωρά κανένα δημοσιογραφικό “κλισέ”. Αναρωτηθείτε για παράδειγμα: Πέρασε ο Μίκης στην αιωνιότητα; Μα αυτό το ’χε πετύχει από την πρώτη στιγμή που αποφάσισε το χέρι του να σχηματίσει ένα πεντάγραμμο, να ανεμίσει μια μπαγκέτα.\nΠαγκόσμιος, οικουμενικός… Φτωχές οι λέξεις για να περιγράψουν την προσωπικότητα του ανθρώπου, τις μελωδίες του οποίου σιγομουρμουρίζει από χθες όλη η ανθρωπότητα.\nΑγωνιστής, παθιασμένος, ριζοσπάστης και ανατρεπτικός. Ποιος τολμά να κρίνει τον πολιτικό Μίκη; Τον άνθρωπο που “απενοχοποίησε” την έννοια του πατριωτισμού.\nΠοιανού το ανάστημα είναι μεγαλύτερο από τις εξορίες και τα βασανιστήρια;\nΑυτόν τον Μίκη, περιμένουμε εδώ, στα “άγια χώματά” του, για μια τελευταία βόλτα στα Χανιά. Μια τελευταία ευκαιρία για όλους μας να δούμε την… ενανθρώπιση του αστείρευτου ταλέντου.\nΓιώργος Κιαγιιάς 3 Σεπτεμβρίου, 2021 1:25 μμ At 13:25\nΤα πιο σωστά λόγια που διάβασα για τον Θεοδωράκη.


Νέος κύκλος εκπαίδευσης του έργου WEMIN\n4ο ενημερωτικό δελτίο του σχεδίου WEMIN - 14 January 2020\nΨηφιακό Λεύκωμα από τα Καλλιτεχνικά Εργαστήρια του Σχεδίου WEMIN - 31 December 2019\nΣυστάσεις για την υιοθέτηση της εκπαίδευσης στο χώρο εργασίας ( WBL) σε μικρές και μεσαίες επιχειρήσεις φιλοξενίας που αναπτύχθηκε στο πλαίσιο του έργου SeasonReady - 30 December 2019\nΔιεθνές συνέδριο σχεδίου WEMIN «Women in Displacement: gender, migration and the challenges of integration in today’s Europe» - 30 December 2019\nΕπιτυχής ολοκλήρωση των Καλλιτεχνικών Εργαστηρίων του έργου WEMIN! - 30 December 2019\n4ο Ενημερωτικό Δελτίο του Προγράμματος SeasonReady - 23 December 2019\nΕνεργός συμμετοχή γυναικών προσφύγων και μεταναστριών\nστο νέο κύκλο εκπαίδευσης του έργου WEMIN\nΈνας νέος κύκλος εκπαίδευσης ξεκίνησε στα μέσα Μαϊου 2019, στην Αθήνα στο πλαίσιο της υλοποίησης του έργου WEMIN. Συγκεκριμένα, είκοσι-τρεις γυναίκες πρόσφυγες και μετανάστριες (ΓΠΜ) συμμετέχουν ενεργά σε αυτόν το δεύτερο εκπαιδευτικό κύκλο, αποδεικνύοντας ότι η ευαισθητοποίηση για το έργο WEMIN οδηγεί σε αυξανόμενο αριθμό ΓΠΜ που εμπλέκονται στις δράσεις του. Ο τρέχων κύκλος εκπαίδευσης αναμένεται να ολοκληρωθεί ως τα τέλη Ιουλίου 2019 και μέχρι τότε, οι συμμετέχουσες ΓΠΜ θα έχουν αποκτήσει γνώσεις και δεξιότητες για να αναπτύξουν βασικό λεξιλόγιο στα ελληνικά. Κατ’ αυτόν τον τρόπο θα έχουν πλέον την ικανότητα να διαβάζουν απλές προτάσεις και να επικοινωνούν σε βασικές συνδιαλλαγές με το γηγενή πληθυσμό.\nΗ δικτύωση που έχει επιτευχθεί με συναφείς ΜΚΟ και τοπικούς ενδιαφερόμενους φορείς παρέχει ένα ευνοϊκό πλαίσιο συνεργασίας στην πράξη, όπως αναμενόταν. Πιο συγκεκριμένα, το Ελληνικό Ανοικτό Πανεπιστήμιο-Ερευνητική Ομάδα DAISSy και η Ολυμπιακή Εκπαιδευτική & Συμβουλευτική ΕΠΕ έχουν συνάψει δεσμούς με την Ανοιχτή Δομή Φιλοξενίας προσφύγων στον Ελαιώνα (Αττική) και στην παρούσα φάση, οι εγκαταστάσεις του Εκπαιδευτικού Κέντρου της ΕΛΙΞ έχουν παραχωρηθεί για την υλοποίηση του τρέχοντος εκπαιδευτικού κύκλου του έργου WEMIN.\nΕπιπλέον, μέσω της ΜΚΟ NOΣTOΣ, η οποία είναι επίσης διασυνδεδεμένη με το έργο WEMIN, το Ελληνικό Ανοικτό Πανεπιστήμιο-Ερευνητική Ομάδα DAISSy και η Ολυμπιακή Εκπαιδευτική & Συμβουλευτική ΕΠΕ διένειμαν στις ΓΠΜ πληροφοριακό υλικό σχετικά με το περιεχόμενο των δράσεων WEMIN και τις ενημέρωσαν αναφορικά με τα οφέλη από την ενεργό συμμετοχή τους. Αυτός ο ευέλικτος τρόπος διαχείρισης επιλέχθηκε από τους δύο οργανισμούς, προκειμένου να ενισχυθεί η συμμετοχή των ΓΠΜ και να διευκολυνθεί η δέσμευσή τους.\nΤο ΕΑΠ-Ερευνητική Ομάδα DAISSy και η Ολυμπιακή Εκπαιδευτική & Συμβουλευτική ΕΠΕ ευχαριστούν θερμά όλους τους διασυνδεδεμένους φορείς, και στοχεύουν στη διατήρηση της δικτύωσης για την υλοποίηση του έργου WEMIN προς όφελος των ΓΠΜ.\nΠράγματι, οι ΓΠΜ εξέφρασαν πολύ θετικά σχόλια σχετικά με τον συνεργατικό τρόπο που υιοθετείται στο πλαίσιο της υλοποίησης του κύκλου εκπαίδευσης στο έργο WEMIN στην Αθήνα. Γι’ αυτές τα διαδραστικά μαθήματα ήδη συμβάλλουν θετικά όχι μόνο στην απόκτηση γνώσεων αλλά και στην οικοδόμηση της αυτοπεποίθησης και στην ενίσχυση την αυτοεκτίμησή τους.\nΕίναι αξιοσημείωτο ότι ο πρώτος κύκλος ενδυνάμωσης θα ξεκινήσει στο τέλος Ιουνίου 2019, δίνοντας έμφαση στην ψυχοσυναισθηματική υποστήριξη των γυναικών προσφύγων και μεταναστριών που συμμετέχουν στις δράσεις του έργου WEMIN στην Αθήνα.\nΓια περισσότερες πληροφορίες σχετικά με το έργο “WEMIN: Migrant Women Empowerment and Integration”, μπορείτε να επισκεφτείτε την ιστοσελίδα www.wemin-project.eu / Follow #WEMIN\nΜπορείτε να λάβετε πρόσθετες πληροφορίες μέσω αποστολής ηλεκτρονικού μηνύματος σε info@daissy.eap.grκαι olykek@olympiakokek.gr.\nCopyright © Ολυμπιακή Εκπαιδευτική 2020


Απόστολος Γκλέτσος: Η κόρη του έγινε 17 ετών και είναι μία κούκλα! [εικόνες] | Ι LOVE STYLE\nΔείτε πόσο έχει μεγαλώσει η μοναχοκόρη του γοητευτικού ηθοποιού!\nΟ Απόστολος Γκλέτσος είναι ένας από τους πιο ταλαντούχους και γοητευτικούς ηθοποιούς στον ελληνικό καλλιτεχνικό χώρο, ο οποίος αν και μεσουράνησε τη δεκαετία του ’90 στην τηλεόραση, ο ίδιος επέλεξε να αποτραβηχθεί από τα media ως ηθοποιός και να ασχοληθεί με τα κοινά, ως Δήμαρχος Στυλίδας.\nΟ Γκλέτσος πριν από 17 χρόνια απέκτησε μία κόρη, τη Βαλίσια, με την τότε σύντροφό του, Μαρία Μαγγίνα. Η κόρη του είναι η μεγαλύτερή του αδυναμία και αυτό γίνεται αντιληπτό κάθε φορά που μιλάει για εκείνην.\nΟ ίδιος είχε δηλώσει σε παλαιότερη συνέντευξή του: “Η Βαλίσια είναι καλή μαθήτρια. Δεν ασχολείται καθόλου με τα πολιτικά, παρά μόνο με τα δικά της θέματα. Μιλάμε μόνο φιλοσοφικά για θέματα. Ακούει ωραίες μουσικές που μου τις προτείνει και τέτοια. Θέλει να γίνει δικηγόρος. Είναι το πιο σπουδαίο κομμάτι στη ζωή μου. Αν δεν υπήρχε, δεν είχα λόγο να υπάρχω. Θέλω να της αφήσω μια παρακαταθήκη, ένα όνομα. Θέλω όπου πηγαίνει, γι' αυτό και φροντίζω την υστεροφημία μου, όταν λέει "είμαι η κόρη του Γκλέτσου", να τη σέβονται”.\nΔείτε στην πιο κάτω gallery εικόνες της όμορφης Βαλίσιας Γκλέτσου που εντοπίσαμε στα social media:


Βουλευτικές Εκλογές 2019 - Τάσος Αναστασόπουλος Blog\n7/7/2019 ΣΥΡΙΖΑ : Τετέλεσται. Οι ψεύτες και οι απατεώνες τον πρώτο χρόνο χαίρονται. (Η επαίσχυντη πορεία των ορφανών του ελληνικού σταλινισμού, από την 5η Ιουλίου 2015, στην 7η Ιουλίου 2019).\nΒαδίζοντας προς τις εκλογές της 7/7/2019 : Από την δοκιμασία της αντοχής του ΣΥΡΙΖΑ, στην δοκιμασία των αντοχών του μικρού δικομματισμού.\nΒουλευτικές εκλογές 20/9/2015 : Ένα διαφορετικό σενάριο, που ήταν και το πιο πιθανό να συμβεί, αλλά η κομμουνιστική αριστερά κατάφερε να μην συμβεί.\nΛευκή πετσέτα έχει ρίξει ο ΣΥΡΙΖΑ. (Η παρασκηνιακή συμφωνία κυρίων, ανάμεσα σε Αλέξη Τσίπρα και Κυριάκο Μητσοτάκη, για ομαλή αλλαγή φρουράς, μπορεί να ανατραπεί, μόνο, από το εκλογικό σώμα).\nΜια πρόωρη, αλλά και αληθής πρόβλεψη, για την αποτυχία του οικονομικού προγράμματος της κυβέρνησης Νέας Δημοκρατίας, που έρχεται.\nΟ θυμός, η οργή, η τεράστια έκταση της ρευστότητας της ψήφου και η μεγάλη αποχή καθιστούν αναξιόπιστες τις δημοσκοπήσεις. (ΣΎΡΙΖΑ vs ΝΔ, μέσα από μια δημοσκόπηση της ALCO : Τα μαντάτα για τα δύο κόμματα του ασταθούς δικομματισμού είναι πολύ άσχημα).\nΣΥΡΙΖΑ : Από την πανωλεθρία της 26/5/2019, στην βαριά ήττα - στα όρια της συντριβής - της 7/7/2019 και στην αποφυγή της εκλογικής καταστροφής.\nΤο φάντασμα της απλής αναλογικής πλανάται, πάνω από τον κατεστημένο αστικό πολιτικό κόσμο. (Ο Ν. 4406/2016, η απλή αναλογική, η ενισχυμένη αναλογική και το πλειοψηφικό σύστημα. Μια κουβέντα για το εκλογικό σύστημα).\nΦεβρουάριος 2019 : Η επερχόμενη συντριβή του ΣΥΡΙΖΑ, στις βουλευτικές εκλογές και οι δημοσκοπικές αστοχίες της "Public Issue".


Τα εννιά αιτήματα των "αγροτών"... | ΕΛΑΙΟΛΑΔΟ ΚΡΗΤΗΣ\nΔηλαδή τι ζητάμε εμείς οι αγρότες αυτήν την στιγμή;\n1- Οχι στην εκκαθάριση των μητρώων σημαίνει ότι δεν θα μάθουμε ποτέ σε αυτήν την χώρα ποιοι είναι πραγματικά αγρότες και ποιοι όχι.\nΔιότι πραγματικός αγρότης είναι αυτός που ζει την οικογένεια του από τα αγροτικά εισοδήματα και όχι αυτός που έχει ΚΑΙ αγροτικά εισοδήματα.\nΔηλαδή αντί να ζητάμε εκκαθάριση των μητρώων ώστε να ξεχωρίσουν οι πραγματικοί αγρότες από όλο τον υπόλοιπο πληθυσμό της Ελλάδας και έπειτα να βάζουμε τα αιτήματα μας πάνω στην βάση του κατα κύριο επάγγελμα αγρότη, λέμε όχι στην στήριξη του πραγματικού αγρότη. Αυτό φυσικά εξυπηρετεί όσους δεν είναι κατά κύριο επάγγελμα αγρότες έχουν τους λόγους τους φυσικά να το βάζουν στην ατζέντα.\nΔιότι είναι ωραίο πράγμα να είσαι πχ επιχειρηματίας και να το παίζεις αγρότης, έχει τα τυχερά του...\nΕις βάρος όμως των πραγματικών αγροτών, οι οποίοι έτσι μοιράζουν την πίτα τους με όλο τον κόσμο αλλά μάλλον το θέλουμε αυτό διότι ήμαστε φιλεύσπλαχνος κλάδος και αγωνιζόμαστε για το καλό όλων των Ελλήνων.\n2- Αναπλήρωση του χαμένου εισοδήματος σημαίνει ότι ζητάμε από το κράτος να μας δώσει χρήματα διότι τα προϊόντα μας πωλούνται σε χαμηλές τιμές κάτω του κόστους, και ότι το κόστος παραγωγής είναι πολύ υψηλό κτλ\nΑκόμα και να υπήρχε διάθεση από το κράτος να ενισχυθούμε υλικά, διότι τα παραπάνω είναι αληθή σχετικά με το χαμένο εισόδημα, αυτό δεν πρόκειται να γίνει.\nΌχι μόνο επειδή το κράτος έχει πιάσει πάτο στα οικονομικά. Ας πούμε ότι η κυβέρνηση υπό την πίεση των μπλόκων κτλ εύρισκε μια μικρή καβάτζα να μας την δώσει λόγω του δίκαιου αιτήματος μας. Σε ποιους θα την δώσει? Διότι εμείς δεν ζητάμε ενίσχυση για τους κατά κύριο επάγγελμα αγρότες αλλά για όλους όσους έχουν αγροτικά εισοδήματα! Δηλαδή θα πρέπει να πάρει και ο γιατρός, ο δικηγόρος, ο τραπεζιτικός, ο σκύλος που έχασα και γενικά όποιος έχει αγροτικό εισόδημα.\nΑν αυτό πιστεύετε ότι είναι σωστό τότε οκ εγώ είμαι εντελώς παλαβός και δεν μπορώ να το καταλάβω.\n3- Προστασία της ντόπιας παραγωγής μπορεί σημαίνει πολλά. Δεν ξέρω πως την εννοούν οι "αγρότες" που την έβαλαν ως αίτημα, συνεπώς για είμαι δίκαιος την χαρακτηρίζω ως σωστό αίτημα. Άλλωστε δεν νομίζω ότι είναι σωστό στα νοσοκομεία, στον στρατό κτλ να προτιμούν κρεμμυδάκια Τουρκίας και όχι δικά μας? Να ένα μέτρο προστασίας πολύ απλό...\n4- Σύνδεση της παραγωγής με τις επιδοτήσεις σημαίνει ότι έχουμε κάνει λαμογιές μεγάλες και δεν μας βγαίνει η ψηφιοποίηση; Λέω εγώ τώρα... Και δεν πρέπει να έχουν κάνει τις λαμογιές οι κατα κύριο επάγγελμα αγρότες αλλά μάλλον οι μεγαλοτσιφλικάδες που δεν είναι αγρότες αλλά εισπράττουν τώρα 30 χρόνια τις επιδοτήσεις ...\nΤέλος πάντων για να μην κοροϊδευόμαστε μεταξύ μας και κοροϊδεύουμε και τον κόσμο, άλλους του ευνοεί η επιδότηση με την παραγωγή και άλλους όχι. Ανάλογα την καλλιέργεια. Αυτούς που κλέβουν πάντως, τους ευνοεί να πάει με την παραγωγή η επιδότηση και αυτό είναι γνωστό, ότι και αν καλλιεργούν.\n5- Μείωση Φ.Π.Α που συνεπάγεται και μείωση του κόστους παραγωγής, σωστό αίτημα αν και οι πραγματικοί αγρότες στην μεγάλη τους πλειονότητα τηρούν βιβλία εσόδων εξόδων και συμψηφίζουν το ΦΠΑ με αγορές που κάνουν...\nΞέρετε ποιοι δεν έχουν σίγουρα βιβλία;\nΌσοι δεν είναι κατά κύριο επάγγελμα αγρότες διότι δεν μπορούν φυσικά να έχουν βιβλία εσόδων εξόδων και να κάνουν άλλη δουλειά...\nΑλλά και αυτοί θα πρέπει να τύχουν της μείωσης του ΦΠΑ σύμφωνα με το αίτημα...\n6- Πραγματικό πάγωμα των αγροτικών χρεών για τρία χρόνια σωστό αίτημα και δίκαιο αλλά μόνο για τους κατά κύριο επάγγελμα αγρότες.\n7- Πλήρης ασφάλιση της αγροτικής παραγωγής σωστό και αυτό, συμπληρώνω ότι αν δεν μπορεί να μας καλύπτει ο ΕΛΓΑ ας κάνουμε αυτασφάληση στην τελική.\n8- όχι στην φορολογία των χωραφιών, αυτό δεν έχω καταλάβει ακριβός για πια φορολογία μιλάει. Αν εννοεί πως όταν αγοράζει αγροτική γη ένας αγρότης να μην πληρώνει φόρο συμφωνώ.\nΑλλά ο αγρότης να έχει την απαλλαγή, όχι η χαρακτηρισμένη αγροτική γη να απαλλάσσεται της φορολογίας υπάρχει διαφορά...\n9- Διπλασιασμό των αγροτικών Συντάξεων. Δεν μπορώ να πω κάτι παραπάνω.\nΣυνοψίζοντας έχω να πω ότι το πρώτο αίτημα απορρίπτει το δίκαιο κάποιων από τα παρακάτω αιτήματα αλλά και πολλών άλλων που δεν έχουν μπει στην ατζέντα.\nΚρίμα πάντως, πίστεψα για μια στιγμή ότι κάτι θα άλλαζε αλλά για άλλη μια φορά ανακυκλώσαμε τον ίδιο μας κακό εαυτό.\nΔεν κάνουν κουμάντο οι αγρότες ούτε αυτήν την φορά στα μπλόκα, είναι ξεκάθαρο, άλλοι παράγοντες και Παράγοντες κάνουν κουμάντο και τραβάνε από την μύτη τα ζωντόβολα για άλλη μια φορά.\nΚάθε ένας και απάνω του λοιπόν και ο Θεός για όλους "συνάδελφοι"....\n*η φωτογραφία είναι από το: http://www.penya-atenes.net/gr/


Συνομιλώντας με τις θρησκείες στην Ελλάδα. Τι απαντούν ιεράρχες και εκπρόσωποι διαφορετικών θρησκειών σε κρίσιμες ερωτήσεις (Μέρος Β') | HuffPost Greece\n30/12/2016 08:53 EET | Updated 11/01/2017 10:01 EET\nΣυνομιλώντας με τις θρησκείες στην Ελλάδα. Τι απαντούν ιεράρχες και εκπρόσωποι διαφορετικών θρησκειών σε κρίσιμες ερωτήσεις (Μέρος Β')\nΜουφτής Κομοτηνής Τζεμαλί Μέτσο\nΚάθε αυθεντική θρησκεία οφείλει να παρακολουθεί την ροή του χρόνου και τις αλλαγές που συμβαίνουν στη ζωή των ανθρώπων. Πιστεύουμε πως ο Κόσμος και ο Χρόνος είναι στα χέρια του Θεού. Οι άνθρωποι διψούν για αλήθεια και νόημα στη ζωή τους και η θρησκεία μπορεί να δώσει απαντήσεις στα ζωτικά ερωτήματα της ύπαρξης. Το θρησκευτικό συναίσθημα, ως θαυμασμός στο κάλλος και ως δέος μπροστά στο ιερό πιστεύω πως χαρακτηρίζει τον άνθρωπο, ως νοήμον και ενσυνείδητο ον. Η θρησκευτικότητα είναι το ίχνος που μαρτυρά την συγγένεια του ανθρώπου με τον Δημιουργό του. Όπου ανθεί ο γνήσιος πολιτισμός οι διαφοροποιήσεις μεταξύ των θρησκευμάτων πρέπει να αποτελούν πρόκληση διαλόγου και αμοιβαίας κατανόησης και όχι διαμάχης. Όλες οι θρησκείες προβάλλουν το πρωτείο του Πνεύματος, επομένως θα όφειλαν παράγοντες ενότητας και συνεργασίας των ανθρώπων, μέσα στο πολυπολιτισμικό περιβάλλον ιδίως στις χώρες της Δύσης.\nΔυστυχώς είμαστε μάρτυρες φαινομένων ανταγωνισμού, όχι μόνο διαφορετικών θρησκευμάτων μεταξύ τους, αλλά και μεταξύ ρευμάτων ή δογμάτων στους κόλπους του ίδιου θρησκεύματος. Πιστεύω πως ο ανταγωνισμός είναι δείγμα ολοκληρωτικής έλλειψης ανεκτικότητας και σεβασμού προς τον άλλον και εμφανίζεται στις περιπτώσεις εκείνες που κυριαρχεί το υπερεγώ ότι η δική μου θρησκεία είναι ανώτερη και καλύτερη από την άλλη θρησκεία. Η αυθεντική θρησκεία είναι δωρεά του Θεού προς τον κόσμο και δεν έχει σχέση με τις σχετικές συγκρίσεις της κοινής λογικής μας.\nΑν μελετήσουμε χωρίς προκαταλήψεις τις θρησκείες των ανθρώπων, μάλλον θα εκπλαγούμε, διότι το μήνυμα της αγάπης τις διατρέχει. Ο διαχωρισμός των θρησκειών σε «καλές» ή «κακές» νομίζω πως είναι αδόκιμος. Υπάρχουν θρησκείες που είναι αυθεντικές και είναι χάρισμα του Θεού προς την ανθρωπότητα και θρησκείες που δημιουργήθηκαν από ανθρώπους ως εγωιστικά εφευρήματα. Επίσης στην ιστορία των θρησκειών είναι συνηθισμένο το φαινόμενο ιδιοτελείς ερμηνευτές των αληθειών της θρησκείας να ακολουθούν στρεβλούς δρόμους και να μην υπακούουν στον Θεό και στο Πνεύμα Του. Σε τέτοιες περιπτώσεις εμφανίζονται θρησκείες εξ αποκαλύψεως, που εξαιτίας ηγετών τους, κρατούνται ζωτικές αλήθειες σφαλισμένες.\nΘεωρείτε ότι έχουν αλληλοεπηρεαστεί τα διάφορα θρησκευτικά δόγματα; Π.χ. ο Χριστιανισμός από τον Ιουδαϊσμό ή το Ισλάμ από τον Χριστιανισμό και τον Ιουδαϊσμό κ.ο.κ..\nΗ θρησκεία, εκτός από τους ορισμούς της θεολογικής επιστήμης, είναι ένα από τα κεφαλαιώδη που χαρακτηρίζουν κάθε επί μέρους ανθρώπων πολιτισμό. Έτσι καμιά θρησκεία δεν διατηρείται ανέπαφη, λες και είναι κλεισμένη σε αεροστεγή συσκευασία και παραμένει ανεπηρέαστη από τα άλλα πολιτισμικά στοιχεία που συνυπάρχουν μαζί με τη θρησκεία. Ειδικά όσον αφορά τις τρεις μεγάλες θρησκείες, που είναι μέτοχοι της κληρονομίας του Αβραάμ, και για τούτο λέγονται αβρααμιαίες θρησκείες υπάρχει μεταξύ τους μια σημαντική πνευματική ώσμωση, στα πλαίσια της αποκαλυπτικής διαδικασίας. Για τους Μουσουλμάνους, ο Ιουδαϊσμός είναι η πρώτη θρησκεία που μετέδωσε το μήνυμα του Γενάρχη των πιστών, του Αβραάμ, προς τους ανθρώπους μέσω του προφήτη Μωυσή. Ο Κύριος Ιησούς ο Μεσσίας, που στην διδασκαλία των Ευαγγελίων θεμελιώθηκε ο Χριστιανισμός, ολοκλήρωσε την αποκάλυψη του Μωυσή. Τέλος, το Ισλάμ με τον προφήτη Μωάμεθ και το Κοράνιο, που του εμπιστεύτηκε να αποκαλύψει ο Θεός προς την ανθρωπότητα, ολοκλήρωσε την αποκαλυπτική διαδικασία του Θεού προς τον κόσμο.\nΟι άγιοι είναι οι Φίλοι του Θεού. Είναι οι άνθρωποι που διασώζουν την μοίρα του σύμπαντος Κόσμου. Δεν είναι υπεράνθρωποι, ούτε κάτι σαν υπερήρωες του κινηματογράφου. Είναι άνθρωποι όπως όλοι μας, με δυσκολίες, με πειρασμούς, με αδυναμίες. Εκείνο που τους κάνει αγίους, είναι ότι εμπιστεύονται ανεπιφύλακτα τον Θεό και αφήνονται χωρίς ερωτηματικά στην υπακοή του θελήματός Του. Ο Θεός είναι ζωντανός και παρών σε κάθε λεπτό εξέλιξης της Ιστορίας. Γι’ αυτό άγιοι υπάρχουν σε κάθε εποχή, αλλά και στην εποχή μας, αποκαλύπτοντας στους ταπεινούς και στους ανθρώπους με διάκριση την αλήθεια, ότι ο Θεός είναι το παν και πανταχού παρών, ότι ο Θεός είναι Ελεήμονας και Φιλεύσπλαχνος.\nΔυστυχώς υπάρχουν θρησκευτικοί ηγέτες, που ενεργούν σαν τον μυθικό Προκρούστη. Έχουν το θράσος να θέλουν να τοποθετήσουν πάνω στο κρεβάτι της δοκιμασίας τον ίδιο τον Θεό και να τον προσαρμόσουν στις δικές τους απαιτήσεις του τί είναι «ορθόδοξο» και τί «κακόδοξο». Το επόμενο βήμα είναι η κακόβουλη παραμόρφωση των αληθειών που είναι θησαυρισμένες στα ιερά βιβλία. Τα προηγούμενα φαινόμενα μαζί και η άρνηση υπακοής στο Πνεύμα του Θεού, γεννούν τον φονταμενταλισμό, δηλαδή την στενόχωρη ερμηνεία των Γραφών, είτε πρόκειται για την Τορά, είτε για το Ευαγγέλιο, είτε για το Κοράνιο. Η ανοχή απέναντι στον φονταμενταλισμό εκ μέρους των θρησκευτικών ηγετών, αποτελεί κατά τη γνώμη μου υποχώρηση σε ανθρώπινες αδυναμίες, που αλλοιώνουν την θρησκεία και την απογυμνώνουν από το πνεύμα που την ζωοποιεί, τη στερούν το στοιχείο να είναι παραμυθία και φως για τους ανθρώπους.\nΣτο Ισλάμ πιστεύουμε ότι μοναδικός Κριτής όλου του κόσμου και όλης της ανθρωπότητας, από τον προφήτη Αδάμ και μετά, είναι ο Θεός. Έτσι είναι αδιανόητο και απαράδεκτο, να θεωρούμε εμείς οι άνθρωποι, όποια θέση ή αξίωμα και αν έχουμε στην θρησκευτική μας κοινότητα άλλους συνανθρώπους μας σαν αμαρτωλούς ή κατώτερους. Το Ισλάμ είναι θρησκεία που αγνοεί τις διακρίσεις των Μουσουλμάνων λόγω φύλου, φυλής, γλώσσας, χρώματος επιδερμίδας, εθνοτικής καταγωγής, ενώ αποφεύγει τις διακρίσεις μεταξύ ενάρετων και αμαρτωλών, γιατί η μετάνοια είναι πάντοτε προσιτή για τον καθένα μας και την καθεμιά και είναι ένα πανίσχυρο κλειδί που ανοίγει την πύλη του ελέους του Θεού.\nΚάθε σύγκρουση μεταξύ θρησκείας και επιστήμης είναι κίβδηλη, προβάλλει είναι περιττό και επικίνδυνο ψευδοδίλημμα. Στο Κοράνιο υπάρχει μια μοναδική προσευχή: «Κύριέ μου, αύξησέ μου τη γνώση»! (Σούρα 20:114). Επίσης σώζεται ο εξής λόγος του Προφήτη Μωάμεθ, ας αναπαύεται ειρηνικά με τις ευλογίες του Αλλάχ: «Αναζητήστε τη γνώση, ακόμα κι αν πρόκειται να φτάσετε ως την Κίνα. Η αναζήτηση της γνώσης είναι υποχρέωση για κάθε Μουσουλμάνο, άνδρα και γυναίκα». Δεν πρόκειται για τη γνώση που απλά διευκολύνει την καθημερινότητά μας με χρήσιμες πληροφορίες. Είναι η γνώση που καλλιεργεί τη συνείδησή μας, αναπτύσσει την λογική σκέψη και πλουτίζει με ευρυχωρία την καρδιά μας. Τέλος αναφερόμαστε στη γνώση που αποκαλύπτει τα μυστικά της Φύσης και του Σύμπαντος. Το κράτος οφείλει να εξασφαλίζει στους πολίτες ακώλυτα την ελευθερία της πίστεως και της λατρείας, αλλά καλό θα είναι να μην μεροληπτεί υπέρ κάποιας θρησκείας σκανδαλωδώς. Νομίζω ότι η θρησκευτική ουδετερότητα του κράτους είναι αναγκαία στην εποχή μας.\nΤο μεταναστευτικό ρεύμα, που εντελώς απροσδόκητα έφερε στην πόρτα του σπιτιού μας ανθρώπους που εγκατέλειψαν φοβισμένοι τις πατρίδες τους, αφήνοντας πίσω τν τρόμο και τον θάνατο, είναι μια πρόκληση για την ανθρωπιά μας. Δοκιμάζεται η θρησκευτική πίστη μας στην πράξη. Να φανερώσουμε, όχι με λόγια, αλλά με πράξεις ελέους και γνήσιας αγάπης, ότι αντικρίζουμε στο πρόσωπο του Πρόσφυγα, την φανέρωση του αόρατου Θεού. Επίσης, η απαίτηση να επικρατήσει επί τέλους ειρήνη σε χώρες που έχουν καταστραφεί εξαιτίας άδικων πολέμων, είναι ανάγκη απόλυτης προτεραιότητας και έχουμε χρέος, ιδίως οι άνθρωποι που ισχυριζόμαστε ότι θρησκεύουμε, να αποδείξουμε έμπρακτα ότι η πίστη μας είναι δύναμη ειρήνης και όχι βόλεμα αδιαφορίας. Τέλος για την πατρίδα μας την Ελλάδα, μια ευχή και μόνο, να ξεπεραστούν οι δυσκολίες που τόσα χρόνια δοκιμάζουν τον λαό μας και να έρθει η ώρα της δικαιοσύνης.\nΔιαμαντένιος Δρόμος του Βουδισμού: 4 Έλληνες δάσκαλοι απάντησαν συλλογικά\nΣτις 84.000 διαχρονικές διδασκαλίες που έδωσε ο Βούδας, ο καθένας ανάλογα με το περιβάλλον και τις συνθήκες της ζωής του, μπορεί να αναζητήσει και να βρει αυτό που χρειάζεται για να καλύψει τις πνευματικές του ανάγκες. Οι Βουδιστικές διδασκαλίες μπορούν να θεωρηθούν ως ένα σύνολο μεθόδων που οδηγούν διαχρονικά τους ανθρώπους να βλέπουν τα πράγματα όπως είναι, εδώ και τώρα. Ο στόχος των διδασκαλιών είναι η πλήρης ανάπτυξη του έμφυτου δυναμικού του σώματος, του λόγου και του πνεύματός. Με τον διαλογισμό, η διανοητική αυτή κατανόηση μετατρέπεται σε διαρκής προσωπική εμπειρία, η οποία ενσωματώνεται στη σύγχρονη ζωή μας.\nΣτον Διαμαντένιο Δρόμο του Βουδισμού όπως αναπτύσσεται τα τελευταία 45 χρόνια στην Δύση, οι διδασκαλίες επικεντρώνονται σε τρεις πυλώνες: στην αδογμάτιστη και επαληθεύσιμη γνώση, στον διαλογισμό και στη σταθεροποίηση των επιπέδων επίγνωσης που έχουν επιτευχθεί. Αφορούν ανθρώπους με ανεξάρτητη σκέψη που έχουν μια φυσιολογική κοινωνική ζωή και βοηθάνε στο να ανακαλύψουν και να αναπτύξουν τον εσωτερικό πλούτο για το όφελος όλων των όντων. Σήμερα υπάρχουν πάνω από 650 Βουδιστικά Κέντρα του Διαμαντένιου Δρόμου σε 61 χώρες και λειτουργούν στη βάση του ιδεαλισμού και της φιλίας. Τα μέλη προσφέρουν αφιλοκερδώς τις βουδιστικές διδασκαλίες και πρακτικές του Διαμαντένιου Δρόμου στους ανθρώπους που επιθυμούν να κατανοήσουν και να βιώσουν το απεριόριστο δυναμικό του πνεύματός τους.\nΣε ένα πολυπολιτισμικό περιβάλλον θα είναι καλύτερα να κοιτάμε περισσότερο τι μας ενώνει παρά τι μας χωρίζει. Θα πρέπει να είναι σεβαστό, οτιδήποτε φέρνει ηρεμία, ευτυχία και δεν προσβάλει με ακραίες εξωπολιτισμικές συμπεριφορές, τα χρηστά μας ήθη. Οι άνθρωποι έχουμε διαφορετικές ιδιοσυγκρασίες και ταιριάζουμε σε διαφορετικές θρησκείες και φιλοσοφικά ρεύματα. Έτσι, οι διαφορετικές θρησκείες, ανάλογα με τη φιλοσοφία τους και την πνευματική μέθοδο ανάπτυξης που χρησιμοποιούν, προσελκύουν διαφορετικούς ανθρώπους. Ο βουδισμός είναι μια θρησκεία εμπιστοσύνης και όχι ανεξερεύνητης πίστης. Στην εποχή μας, όπου πλήθος πληροφοριών μεταδίδονται αστραπιαία, οι άνθρωποι ελεύθερα μπορούν να μαθαίνουν και να επιλέγουν. Οι μέλισσες διαλέγουν τα λουλούδια και σίγουρα τα λουλούδια δεν κυνηγάνε τις μέλισσες.\nΗ θεωρία του βουδισμού ξεκινάει με την κατανόηση της αιτιότητας και της παροδικότητας. Η ορθή κοινωνική μας συμπεριφορά με το σώμα, το λόγο και το πνεύμα, αποτελεί τη βάση για την μελλοντική μας ευτυχία. Άρα και η “καλοσύνη” είναι προϋπόθεση για την αληθινή πνευματική ανύψωση του ατόμου, για την ελευθερία και την ειρήνη. Σήμερα πάνω απ' όλα θα πρέπει να υπερασπιστούμε την ελευθερία του λόγου και των ιδεών. Ιδιαίτερα σημαντικό είναι να υπερασπιστούμε την ελευθερία των γυναικών. Όποια ελευθερία και αν διακυβεύεται, ακόμα και η μικρότερη, θα πρέπει έντονα και δημοσίως να προστατεύεται. Οτιδήποτε επιφέρει στέρηση ελευθερίας, φόβο, μίσος, θλίψη και καταστροφή, δεν μπορεί να πρεσβεύει μια αληθινή θρησκεία αγάπης. Όσες θρησκείες κηρύσσουν την αγάπη, θα βρουν πολλά κοινά στοιχεία με το βουδισμό.\nΈχει παρατηρηθεί ότι όταν μία νέα θρησκεία εμφανίζεται και αναπτύσσεται, επηρεάζεται από τις προγενέστερες της που επικρατούν στην περιοχή, υιοθετώντας κάποια από τα στοιχεία τους. Ο Βούδας γεννήθηκε, μεγάλωσε και πέθανε στην Ινδία σαν Ινδουιστής, και ασκήθηκε υπό από τις οδηγίες των Ινδουιστών γκουρού ή δασκάλων του. Πραγμάτωσε όλες τους τις διδασκαλίες τους αλλά ταυτόχρονα τους ξεπέρασε επιτυγχάνοντας την πλήρη φώτιση, την εμπειρία της φύσης του πνεύματός του. Ο Ινδουισμός λοιπόν είναι το υπόστρωμα από όπου γεννήθηκε ο Βουδισμός, συνεπώς εκτός των ουσιαστικών διαφορών τους, οι δύο θρησκείες μοιράζονται και κάποιες κοινές έννοιες.\nΌπως το Κάρμα ή ό νόμος της αιτίας και του αποτελέσματος, η Σαμσάρα ο κύκλος των αέναων μετενσαρκώσεων άγνοιας και δυστυχίας, η Νιρβάνα το επίπεδο ευτυχίας και απελευθέρωσης, ο διαλογισμός ως μέθοδος επίτευξης των στόχων των δύο θρησκειών, η ψευδαισθητική φύση των φαινομένων κλπ. Ενδιαφέρον έχει το γεγονός ότι και ο Βουδισμός επηρέασε εκ των υστέρων τον Ινδουισμό σε θέματα όπως την απάλειψη των θυσιών ζώων, την μείωση της ακαμψίας των καστών, την δυνατότητα όλοι να μπορούν να ασκούνται στις διδασκαλίες χωρίς διακρίσεις κλπ.\nΕξαρτάται από το πώς ορίζει κανείς την αγιοσύνη. Στο Βουδισμό, ο στόχος είναι η ανάπτυξη όλων των ιδιοτήτων που είναι έμφυτες στο πνεύμα του καθενός. Οι ιδιότητες αυτές είναι συνήθως μπλοκαρισμένες από τα εγωιστικά κίνητρα, τις σκέψεις και τις πράξεις και γενικά από την προσκόλληση στο «εγώ». Όταν εφαρμόζει κάποιος ένα μεθοδικό πνευματικό μονοπάτι και, σταδιακά, βλέπει τα πράγματα από ένα υπεράνω του προσωπικού επίπεδο, τότε αναπτύσσει τις ιδιότητες του πνεύματος, όπως αγάπη, ευσπλαχνία και εσωτερική ελευθερία και πληρότητα. Τότε το πνεύμα πραγματώνει τη φύση του και λειτουργεί ολοκληρωμένα. Εάν ορίσουμε αυτή την κατάσταση ως αγιοσύνη, τότε ναι, υπάρχουν και σύγχρονοι «άγιοι». Είναι αρκετοί βουδιστές δάσκαλοι (Λάμα) τους οποίους όταν τους συναντάς, απλά σκέφτεσαι: «Θέλω να γίνω σαν κι Αυτόν.»\nΟι «εξ αποκαλύψεως θρησκείες» βασίζονται στην αποκάλυψη της απόλυτης αλήθειας από ένα ανώτερο ον, το Θεό. Συνεπώς ισχυρίζονται ότι κατέχουν την απόλυτη αλήθεια, τον απόλυτα σωστό δρόμο που ισχύει για όλους τους ανθρώπους, Αυτό μπορεί να οδηγήσει σε δυσκολία αποδοχής του ότι διαφορετικοί δρόμοι ωφελούν διαφορετικούς ανθρώπους και δυνητικά σε μισαλλοδοξία και φανατισμό. Με αυτή τη στάση, η βία είναι μια πιθανή έκφραση -ιδεολογική, λεκτική, ή και υλική βία- όπως έχει δείξει πολλές φορές η ιστορία.. Η τάση αυτή μπορεί να ενισχυθεί από τη στάση εκκλησιαστικών οργανισμών και θρησκευτικών ηγετών που ως εκπρόσωποι του Θεού μπορούν με το αυξημένο κύρος τους να προτρέψουν στη βία και να την απενοχοποιήσουν στη βάση θείων νόμων ή θείων συμφερόντων.\nΟ βουδισμός ως θρησκεία εμπειρίας στοχεύει στο να ωφελήσει τους ανθρώπους κάνοντάς τους υπεύθυνους και ώριμους. Τους προτρέπει να χρησιμοποιούν την εμπειρία και την κριτική τους σκέψη κάθε στιγμή, και δε θεωρεί ότι οι μέθοδοι του ταιριάζουν απαραίτητα σε όλους. Στοχεύει στο όφελος και την ευτυχία όλων συμπεριλαμβανομένων και εκείνων που δε μοιράζονται τη θεώρησή του και δε χρησιμοποιούν τις μεθόδους του. Στο βουδισμό συνιστάται στο να χειρίζεται κανείς το άνοιγμα του μαθητή προς το δάσκαλο ως το μεγαλύτερο αλλά και το πιο επικίνδυνο δώρο. Οι δάσκαλοι παρέχουν στους μαθητές πειστικές μεθόδους για ανθρώπινη εξέλιξη. Αλλά και πάλι οι μαθητές πρέπει να είναι προσεχτικοί και συνειδητοί σε σχέση με το δάσκαλο που επιλέγουν. Δυστυχώς είναι πιθανό παντού να πέσει κάποιος στα δίχτυα της ραδιουργίας ή σε ανίκανους δασκάλους με τα καλύτερα πιστοποιητικά.\nΓια το Βουδισμό όχι μόνο όλοι οι άνθρωποι αλλά όλα τα έμβια όντα έχουν έμφυτη τη Βουδική Φύση, δηλαδή το δυναμικό να φτάσουν στη φώτιση. Επομένως δεν υπάρχουν κατώτεροι άνθρωποι. Ακόμη και αν έχουν πέσει θύματα πλάνης και χρησιμοποιούν τη σκέψη, το λόγο και το σώμα τους με τρόπο που οδηγεί στη δυστυχία. Αυτό σύμφωνα με τη Βουδιστική θεώρηση, είναι αποτέλεσμα άγνοιας και όχι κακίας ή αμαρτίας. Αυτή η κατανόηση δε θα πρέπει να συγχέεται με την ανοχή άνευ ορίων. Τα όρια της ανοχής εξαντλούνται όταν αντιμετωπίζεται η βία και η κατάργηση των ανθρώπινων ελευθεριών. Εδώ οι βουδιστές ασκούν την προστατευτική τους δραστηριότητα και τον κριτικό τους νου και μάχονται εναντίον δοξασιών, ιδεών και διδασκαλιών που απειλούν το άτομο και την κοινωνία, την ελευθερία της σωματικής ακεραιότητας, της σκέψης, και του λόγου όλων και ιδιαίτερα των γυναικών.\nΟ όρος βουδισμός είναι δυτική εφεύρεση. Ο Βούδας έλεγε «Διδάσκω πως είναι τα πράγματα» και οι σύγχρονοί του ονόμαζαν τις διδασκαλίες του «επιστήμη του πνεύματος». Οι βαθιές και μη δυϊστικές ενοράσεις του Βούδα έχουν επιβεβαιωθεί ποικιλοτρόπως από τη σύγχρονη επιστήμη (κβαντομηχανική, φυσική μικρών σωματιδίων, νευροεπιστήμες, έρευνα πάνω στα αποτελέσματα του Βουδιστικού διαλογισμού).Η τελευταία συμβουλή του Βούδα πριν πεθάνει ήταν να μην πιστεύει κανείς απλά τα λόγια του αλλά να τα εξετάζει και να εμπιστεύεται τον κριτικό του νου. Πέρα από, και όχι σε αντίθεση με, τη σχετική επιστημονική γνώση, ο βουδισμός παρέχει ένα σύνολο ολιστικών μεθόδων που αποσκοπούν σε μια ευτυχία που δεν εξαρτάται από συνθήκες και για αυτό διαρκεί, δίνοντας πρόσβαση στην αναγνώριση της φύσης του πνεύματος.\nΤο σύγχρονο δυτικό δημοκρατικό κοσμικό κράτος αποτελεί ένα περιβάλλον ελευθερίας λόγου και ιδεών που είναι σήμερα το πιο κατάλληλο για την ανάδειξη και την αποδοχή του βουδισμού ως ένα σύστημα διδασκαλιών που διαπνέεται από ένα βαθύ ανθρωπισμό και στηρίζεται αφενός στο ενεργό έλεος χωρίς διακρίσεις και αφετέρου σε μια διαχρονική σοφία για την πραγματική φύση του πνεύματος.\nΜακάρι να φέρει στην ανθρωπότητα λιγότερο θυμό και λιγότερη απληστία.\nΜακάρι οι άνθρωποι να γνωρίσουν πώς να γίνουν ευτυχισμένοι.\nΣιχ -Τις απαντήσεις εκ μέρους των Σιχ και καθ’ υπόδειξιν των ίδιων επιμελήθηκε ο Αντώνης Παπαδόπουλος, δικηγόρος του Σωματείου "Sikh Council Of Greece" και γραμματέας της Ελληνο-Ινδικής Εταιρίας Πολιτισμού & Ανάπτυξης\nΟι οπαδοί της θρησκείας των Σιχ είναι παραδοσιακά προσκολλημένοι στις θρησκευτικές τους παραδόσεις, οι οποίες παραμείνουν αμετάβλητες από την ίδρυση της θρησκείας τους έως σήμερα. Κατά συνέπεια το θρησκευτικό συναίσθημα των Σιχ δεν επηρεάζεται από καμία παράμετρο ή ανάγκη της σύγχρονής ζωής, παραμένει έντονο και αναλλοίωτο μέσα στην ψυχή τους σύμφωνα με τις διδαχές της θρησκείας τους. Η θρησκεία των Σιχ ιδρύθηκε από τον Guru Nanak τον 15o αιώνα μ.Χ, είναι μονοθεϊστική θρησκεία καθότι πιστεύει σε ένα και μοναδικό Θεό, στο διαλογισμό πάνω στο άγιο όνομά του, στην ενότητα μεταξύ όλων των ανθρώπων, στην ανιδιοτελή εργασία για το καλό της κοινωνίας, και στην εντιμότητα για τις μεταξύ των ανθρώπων σχέσεις.\nΗ ίδια η θρησκεία των Σιχ περιλαμβάνει πολλά στοιχεία από τον Ισλαμισμό και τον Ινδουϊσμό και βοήθησε πολύ στο να αμβλυνθεί το μίσος μεταξύ των δύο αυτών θρησκειών ,που ακόμη και σήμερα δημιουργούν προβλήματα στην Ινδία οι διαμάχες των οπαδών του Ινδουϊσμού και του Ισλαμισμού.Κατά συνέπεια ο Σιχισμός ,όχι μόνο σέβεται τον Ινδουϊσμό και τον Ισλαμισμό, αλλά θεωρεί ότι όλες οι θρησκείες πρέπει να είναι σεβαστές και προάγει τον διαπολιτιστικό διάλογο μεταξύ των Θρησκειών.\nΚατά τον Σιχισμό οι αναγνωρισμένες παγκοσμίως θρησκείες δεν ανταγωνίζονται μεταξύ τους, γιατί όλες έχουν κατά το πλείστον κοινές αξίες, και βάζουν κανόνες ηθικής για το καλό της κοινωνίας. Ομως οι οπαδοί των θρησκειών,αν παρερμηνεύσουν τη θρησκεία τους ή παρασυρθούν από ακραίες θέσεις που οι ίδιες οι θρησκείες τους δεν πρεσβεύουν, τότε δημιουργούν την εντύπωση ότι υπάρχει ανταγωνισμός μεταξύ των θρησκειών.\nΟι παγκοσμίως αναγνωρισμένες θρησκείες και δόγματα κηρύσσουν την αγάπη, άλλες πιο έντονα ,και άλλες πιο ήπια. Δεν υπάρχουν καλές και κακές θρησκείες ,λιγότερο ή περισσότερο αληθινές. Ολες οι εξ αποκαλύψεως θρησκείες περιέχουν αλήθεια.\nΟρισμένα θρησκευτικά δόγματα έχουν αλληλοεπηρεαστεί, όπως για παράδειγμα ο Ισλαμισμός από τον Χριστιανισμό και τον Ιουδαϊσμό ,και ο Σιχισμός από τον Ινδουϊσμό και τον Ισλαμισμό.\nΣτον Σιχισμό υπάρχουν σύγχρονοι άγιοι, αλλά όχι στο επίπεδο του φωτισμένου δασκάλου. Ο τελευταίος από τους δέκα πεφωτισμένος δασκάλους της θρησκείας των Σιχ, ήταν ο Gobind Singh που καθιέρωσε και την ιερή γραφή τους την «Gurū Granth Sāhib».\nΗ θρησκευτική πίστη μπορεί να εκπέσει σε φονταμελισμό και να γεννήσει βία από οπαδούς θρησκειών που παρερμηνεύουν τις ιερές γραφές των θρησκειών τους ή αν οι οπαδοί θρησκειών ανακατέψουν την πολιτική με τη θρησκεία τους.\nΣτον Σιχισμό δεν υπάρχουν ομάδες πληθυσμού που ξεχωρίζουν από υπόλοιπους πιστούς ή θεωρεί αμαρτωλούς ή κατώτερους. Ομως η θρηκεία των Σιχ έχει αυστηρούς κανόνες που αφορούν την καθαριότητα, την ενδυμασία εντός και εκτός του ναού τους και την διατροφή που είναι χορτοφαγική.\nΟ Σιχισμός ως εξ αποκαλύψεως θρησκεία, θεωρεί τη θρησκεία ανώτερη της επιστήμης, όμως σαφώς παραδέχεται και εμπιστεύεται την επιστήμη εφόσον βοηθά στην βελτίωση, ανάπτυξη και καλώς εννοούμενη πρόοδο της κοινωνίας μας.\nΕίθε να βασιλεύσει η Αγάπη , η Ειρήνη, και η Εφαρμογή των Πανανθρώπινων Αξιών που πρεσβεύουν όλες οι γνωστές θρησκείες στον δοκιμαζόμενο κόσμο μας.\nΙμάμης Σιϊτών Καμάρ Αμπάς\nΤο Ισλάμ παραμένει διαχρονικά αμετάβλητο- ο βασικός πυλώνας της πίστης είναι το «Ταουχίντ», δηλαδή η μοναδικότητα του Αλλάχ. Αν και το σημείο αυτό φαίνεται απλό, είναι ιδιαίτερα σημαντικό. Στην ουσία σημαίνει πως ο Θεός δεν έχει συνεργάτες, δεν γέννησε και δεν γεννήθηκε. Δεν είχε γονείς, ούτε παιδιά λοιπόν και ο Προφήτης Μωάμεθ (ειρήνη και ευλογία σε αυτόν) είναι ο τελευταίος Προφήτης του Αλλάχ. Αυτές είναι οι απόλυτες βάσεις του Ισλάμ και δεν μπορούν να μεταβληθούν.\nΠιστεύω ότι οι θρησκείες δεν ανταγωνίστηκαν ποτέ, οι συρράξεις πάντα προωθούνταν για πολιτικούς σκοπούς. Δυστυχώς οι λεγόμενοι θρησκευτικοί πόλεμοι υπήρξαν ανέκαθεν αναπόσπαστο κομμάτι της ανθρώπινης κοινωνίας και στο όνομα της θρησκείας σφαγιάστηκαν, βασανίστηκαν και εκτοπίστηκαν αναρίθμητοι άνθρωποι. Η υπάρχουσα κατάσταση είναι διαφορετική σε σχέση με τα προαναφερόμενα, οι συρράξεις στον 21ο αιώνα δεν γίνονται στο όνομα της θρησκείας, πρωταγωνιστικό ρόλο παίζουν τα γεωπολιτικά και τα οικονομικά συμφέροντα.\nΌλες οι θρησκείες του κόσμου κηρύσσουν το μήνυμα της ειρήνης και της αγάπης. Η θρησκεία του Ισλάμ είναι μια συνολική θρησκεία της ειρήνης, με όλη τη σημασία της λέξης. Το Ισλάμ εξασφαλίζει επίσης την ειρήνη σε παγκόσμιο επίπεδο και θεσπίστηκε για να διατηρεί με τους άλλους λαούς φιλικές σχέσεις που βασίζονται στην ασφάλεια και τη σταθερότητα.\nΣτον ισλαμικό κόσμο υπάρχει η κατανόηση πως το Ισλάμ είναι σύγχρονη εκδοχή/ μορφή των δύο προγενέστερων αβρααμικών και μονοθεϊστικών θρησκειών, του Ιουδαϊσμού και του Χριστιανισμού. Συνεπώς μοιράζονται πολλά κοινά στοιχεία της Πίστης όπως και ιερά βιβλία. Όμως στο Ισλάμ το Ιερό Κοράνι θεωρείται το τελικό μήνυμα του Αλλάχ στον Προφήτη Μωάμεθ (ειρήνη και ευλογία σε Αυτόν).\nΣτο Ισλάμ δεν υπάρχει άμεσο ισοδύναμο με έναν «άγιο» με τη συνηθισμένη και γενικά κατανοητή χροιά της λέξης. Η κοντινότερη έννοια του «αγίου» στο Ισλάμ είναι ο «Ουαλί». Ο Ουαλί είναι κάποιος που είναι κοντά στον Αλλάχ - αλλά δεν έχει την αποκλειστικότητα του όρου «άγιος». Οποιοσδήποτε μπορεί να γίνει Ουαλί του Αλλάχ κάνοντας ορισμένες πράξεις ή ζώντας μια υποδειγματική ζωή.\nΗ θρησκευτική πίστη δεν διδάσκει, ούτε παράγει βία, η παρερμηνεία της θρησκευτικής πίστης όμως μπορεί να γεννήσει βία, όπως παρατηρούμε όλοι στην εποχή μας όπου διάφορες εξτρεμιστικές ομάδες χρησιμοποιούν την θρησκεία για δικούς τους πολιτικούς σκοπούς.\nΤο Ισλάμ είναι θρησκεία προορισμένη για όλη την ανθρωπότητα- κατά την ημέρα της Κρίσεως θα σταθούμε μπροστά στον Αλλάχ με το βιβλίο των πράξεών μας και θα κριθούμε για αυτές. Υπάρχει παράδεισος και κόλαση. Και εκείνη την ημέρα θα υπάρξει απόλυτη δικαιοσύνη για όλους.\nΤο Ισλάμ δεν κάλεσε τους πιστούς του να αποκτήσουν γνώσεις που αφορούν μόνο την πίστη και την θρησκεία, αλλά για οτιδήποτε είναι χρήσιμο και παραγωγικό, ώστε να συμμορφωθούν με τους κανόνες του σύμπαντος. Στο Ιερό Κοράνι μπορούμε να βρούμε άπειρα εδάφια που καλούν τους πιστούς να μάθουν για την επιστήμη. Σε πολλά κοσμικά κράτη οι θρησκείες επαναπροσδιορίζουν την σχέση τους με την πολιτεία. Κατά την προσωπική μου άποψη η θρησκεία μπορεί να συνυπάρξει με ένα κοσμικό κράτος αρκεί να υπάρχει σεβασμός και προς αυτήν.\nΕύχομαι χρόνια πολλά σε όλους- για την ειρηνική συμβίωση μας πρέπει να παραμείνουμε πιστοί στα μηνύματα του Προφήτη Μωάμεθ και του Ιησού Χριστού. Επιτρέψτε μου να υπογραμμίσω την εξέχουσα θέση που έχει στο Ισλάμ η μορφή του Χριστού, αλλά και της Παναγίας. Ένας Μουσουλμάνος δεν είναι πραγματικός Μουσουλμάνος, αν δεν πιστεύει στον Ιησού και την Παρθένο Μαρία. Για αυτό και φέτος η κοινότητα των Σιιτών μουσουλμάνων διοργάνωσε μια διαθρησκειακή εκδήλωση για τον κοινό εορτασμό των γενεθλίων του Προφήτη Μωάμεθ και του Ιησού Χριστού (ειρήνη και ευλογία σε αυτούς), δύο εμβληματικών μορφών των σημαντικότερων θρησκειών παγκοσμίως. Είναι ευθύνη και υποχρέωσή μας να συνεργαστούμε για να εξασφαλίσουμε την ειρήνη, την αλληλοκατανόηση και τον αλληλοσεβασμό.\n(*Την μετάφραση από τα urdu στα ελληνικά επιμελήθηκε ο Ασήρ Χαϊντέρ, δημοσιογράφος)\nΙμάμης Σουνιτών, Κάρι Ακράμ\nO ρόλος των Εκκλησιών/ θρησκειών προσαρμόζεται στους καιρούς και εξελίσσεται ιστορικά ή παραμένει διαχρονικά αμετάβλητος; Ποιος είναι σήμερα;\nΤο Ισλάμ είναι μια θρησκεία της φύσεως αλλά και μια σύγχρονη θρησκεία και πληροί όλες τις απαιτήσεις του σύγχρονου κόσμου.\nΕάν οι άνθρωποι/ πιστοί εμμένουμε αποκλειστικά στο πεδίο της θρησκείας, τότε δεν θα υπάρχει κανένας ανταγωνισμός.\nΝαι, όλες οι θρησκείες κηρύσσουν την αγάπη, δεν υπάρχουν «καλές» ή «κακές» θρησκείες.\nΕάν οι θρησκείες και τα δόγματα κηρύσσουν το μήνυμά τους με θετικό τρόπο δεν θα αλληλοεπηρεαστούν αρνητικά.\nΝαι, υπάρχουν και σήμερα άγιοι άνθρωποι.\nΗ θρησκευτική βία γεννιέται όταν οι διάφορες θρησκείες λασπολογούν τους αλλόθρησκους. Οι θρησκευτικοί ηγέτες έχουν μεγάλη ευθύνη να μεταδίδουν πάντοτε το μήνυμα της αδελφοσύνης και της αγάπης μεταξύ των ανθρώπων.\nΤο Ισλάμ θεωρεί όλους τους ανθρώπους ισότιμους. Ανάμεσά τους ξεχωρίζει ως ανώτερος άνθρωπος μόνο αυτός που φοβάται πραγματικά τον Αλλάχ.\nΌλες οι γνώσεις και κάθε επιστήμη περιέχονται εντός του Ισλάμ. Δεν υπάρχει γνώση που να είναι εκτός της θρησκείας. Η θρησκεία, όμως, δεν έχει καμιά σχέση με το κοσμικό κράτος.\nΠρέπει όλοι να σεβόμαστε πραγματικά τους συνανθρώπους μας, ο αλληλοσεβασμός μεταξύ των ανθρώπων όλου του κόσμου είναι το πλέον σημαντικό για την επίτευξη της παγκόσμιας ειρήνης. Αυτή είναι η ευχή μου.\nΔιαβάστε το πρώτο μέρος του αφιερώματος της Huffington Post Greece και τις απαντήσεις του\nΣεβασμιώτου Μητροπολίτη Δημητριάδος Ιγνάτιου, του Σεβασμιώτατου Αρχιεπίσκοπου Καθολικών Αθηνών, π. Σεβαστιανό Ροσσολάτο, τονΡαββίνο Γκάμπριελ Νεγρίν και τον κύριο Γεώργιο Αδάμ, ποιμένα της Β' Ελληνικής Ευαγγελικής Εκκλησίας.\nPLUS: ΚΟΙΝΩΝΙΑ life Culture Αφιερωματα θρησκεία διαθρησκειακός διάλογος θρησκείες στην Ελλάδα Ελλάδα Χριστιανισμός Θεολογία φονταμενταλισμός Ισλαμ Ιουδαϊσμός βουδισμός ινδουισμός Σουνίτες Σιίτες εκκλησία


Η απροκάλυπτη χρησιμοποίηση των ΕΔ σε ρόλο "vip αστυνομίας" και η απορία του στρατιώτη - OnAlert.gr\nΗ απροκάλυπτη χρησιμοποίηση των ΕΔ σε ρόλο "vip αστυνομίας" και η απορία του στρατιώτη\n28.10.2012 | 22:43\nΤο βλέμμα του στρατιώτη τα λέει όλα. Δεν υπάρχει καλύτερη έκφραση που να φωνάζει δυνατά "τι κάνω εγώ εδώ"; Άλλος ο ρόλος του,άλλη η αποστολή του και η εκπαίδευσή του. Και βέβαια καμία ευθύνη δεν έχει ο απορημένος στρατιώτης. Άλλοι έχουν ευθύνες, μεγάλες.\nTags: ΔΕΛΤΙΟ,ΠΑΡΕΛΑΣΗ,28 ΟΚΤΩΒΡΙΟΥ,ΜΕΤΡΑ ΑΣΦΑΛΕΙΑΣ,ΚΥΒΕΡΝΗΣΗ,ΣΤΡΑΤΙΩΤΕΣ


Μπακογιάννης για Μεγάλο Περίπατο: «Για να αλλάξει η Αθήνα πρέπει να φάει ξύλο ο δήμαρχος» (vid) | Reader.gr\nΔευ, 06/07/2020 - 13:02\n«Για να αλλάξει η Αθήνα πρέπει να φάει ξύλο ο δήμαρχος» δήλωσε ο Κώστας Μπακογιάννης, μιλώντας για τον Μεγάλο Περίπατο και πιο συγκεκριμένα για την ανάπλαση της Πανεπιστημίου.\nΟ δήμαρχος Αθηναίων δήλωσε πρόθυμος να αναλάβει το πολιτικό κόστος, το οποίο -όπως είπε- δεν ήθελε κανείς μέχρι σήμερα να αναλάβει καθώς η ανάπλαση της Πανεπιστημίου είναι ένα σχέδιο που συζητείται εδώ και πάρα πολλά χρόνια, ήδη επί δημαρχίας του Αντώνη Τρίτση.\nΜιλώντας στο Open, ο κ. Μπακογιάννης είπε ότι η κίνηση των οχημάτων στο κέντρο της πόλης «σιγά- σιγά εξομαλύνεται και σταθεροποιείται» και απέδωσε το συμπέρασμα αυτό στους συγκοινωνιολόγους του ΕΜΠ που παρακολουθούν την κίνηση στις ώρες αιχμής. Ενημέρωσε επίσης ότι σύμφωνα με τους συγκοινωνιολόγους και «βάσει της διεθνούς εμπειρίας, χρειάζεται να περάσουν τρεις έως έξι μήνες για να ομαλοποιηθεί πλήρως η κίνηση. Στην περίπτωση της Αθήνας\nΕιδικά για την Πανεπιστημίου είπε ότι στόχος είναι να γίνει ένα πολύ μεγάλο έργο για να αλλάξει όλη η εικόνα της λεωφόρου. «Μέχρι να φτάσουμε εκεί κάνουμε προσωρινές παρεμβάσεις, όχι τίποτα μόνιμο» επισήμανε.


Πώς να κάνει το παιδί μπάνιο μόνο του με ασφάλεια - HealthNews\nΜέχρι κάποια ηλικία τα παιδιά εξαρτώνται αποκλειστικά από εμάς για να τα κάνουμε μπάνιο. Σταδιακά αρχίζουν να αυτονομούνται και να μαθαίνουν το σώμα τους. Όταν πλέον δεν χρειάζονται τη βοήθειά μας για να πλυθούν, θα πρέπει πρώτα απ’ όλα να βεβαιωθούμε πως το κάνουν με ασφάλεια. Όσο κι αν μπορούν να φροντίσουν τον εαυτό τους, δεν είναι σε θέση να καταλάβουν τους κινδύνους που κρύβει κάτι τόσο απλό.\nΗ ηλικία που τα περισσότερα παιδιά μπορούν να κάνουν μπάνιο χωρίς τη βοήθεια της μαμάς και του μπαμπά είναι συνήθως γύρω στα 8 χρόνια. Ωστόσο, μπορεί να διαφέρει από παιδί σε παιδί ανάλογα με τους ρυθμούς του. Όταν λοιπόν το μικρό σας φτάσει σε αυτό το στάδιο, το πρώτο που πρέπει να κάνετε είναι να βεβαιωθείτε ότι έχετε πάρει όλα τα μέτρα ασφάλειας έτσι ώστε να μην κινδυνεύσει και τραυματιστεί.\nΑφήνετε την πόρτα του μπάνιου ανοιχτή\nΤις πρώτες 2-3 φορές που το παιδί θα κάνει μπάνιο μόνο του, καλό θα είναι να μείνετε μέσα στον χώρο για να σιγουρευτείτε ότι όλα πάνε καλά. Φροντίστε να έχετε πάντα ανοιχτή την πόρτα της τουαλέτας όταν το παιδί κάνει μπάνιο έτσι ώστε να μπορείτε να ακούσετε αν τυχόν συμβεί κάτι και σας φωνάξει ή χρειαστεί τη βοήθειά σας. Μην παρέμβετε αν δεν υπάρχει λόγος- το μπάνιο είναι ένας τρόπος το παιδί να αυτονομηθεί σιγά σιγά και να μάθει να φροντίζει τον εαυτό του.\nΧαλάκι για να μην γλιστρήσει το παιδί\nΤο πρώτο και σημαντικότερο ίσως βήμα είναι να τοποθετήσετε στην μπανιέρα ή την ντουζιέρα ένα αντιολισθητικό χαλάκι, αν δεν το έχετε κάνει ήδη. Έτσι, το παιδί δεν θα κινδυνεύει να γλιστρήσει και οι πιθανότητες να χτυπήσει ή θα μειωθούν. Εξάλλου, όλοι ξέρουμε πόσο εύκολο είναι να γλιστρήσεις την ώρα που κάνεις ντους ακόμα κι αν είσαι ενήλικας. Φανταστείτε πόσο εύκολο μπορεί να είναι για τα παιδιά που… ενθουσιάζονται λίγο παραπάνω όταν έρχονται σε επαφή με το νερό.\nΜερικοί γονείς προτιμούν τα ειδικά παπούτσια θαλάσσης που είναι αντιολισθητικά, ωστόσο αν τα προτιμήσετε, το παιδί θα δυσκολευτεί να πλύνει τα πόδια του.\nΣτήριγμα για το τηλέφωνο\nΤο καλώδιο του τηλεφώνου της ντουζιέρας ενδεχομένως μπορεί να κουράσει το παιδί γιατί δεν μπορεί να το κρατήσει για πολλή ώρα στον αέρα ή να μπερδευτεί ανάμεσα στα πόδια του και να χτυπήσει. Τουλάχιστον γι’ αρχή είναι ασφαλέστερο να τοποθετήσετε ένα στήριγμα για το ντους έτσι ώστε τα χέρια του παιδιού να είναι ελεύθερα.\nΣυγκεντρώστε σε ένα σημείο ό,τι χρειάζεται το παιδί\nΤοποθετήστε σε ένα μέρος όλα όσα θα χρειαστεί το παιδί κατά τη διάρκεια του μπάνιου. Βάλτε μαζί το αφρόλουτρο και το σαμπουάν, μακριά από τα δικά σας για να μην μπερδευτεί και ακουμπήστε τις πετσέτες δίπλα στη μπανιέρα για να τις βρει αμέσως. Έτσι, δεν θα χρειαστεί να κάνει… ακροβατικά για να τις πιάσει και δεν θα χτυπήσει.\nΗ σωστή θερμοκρασία του νερού για να μην καεί\nΤο δέρμα των παιδιών είναι αρκετά ευαίσθητο, γι’ αυτό και το πολύ ζεστό νερό μπορεί να το ερεθίσει πολύ εύκολα. Το κόλπο για να αποφύγετε κάτι τέτοιο είναι να του πείτε να βάζει το χερούλι της μπαταρίας στη μέση, αποφεύγοντας την άκρη με το κόκκινο χρώμα για να μην καεί αλλά και την άκρη με το μπλε χρώμα για να μην κρυώσει. Αφού το βάλει στη μέση, μπορεί να ελέγξει τη θερμοκρασία γρήγορα με τα δάχτυλα ή τον καρπό και μετά να την προσαρμόσει με προσοχή.\nΓια να μην ξεχαστεί, μπορείτε να βάλετε ένα αδιάβροχο αυτοκόλλητο στον τοίχο πάνω από τη μέση της μπαταρίας, έτσι ώστε να διευκολύνετε το παιδί.\nΑπομακρύνετε τα «επικίνδυνα» προϊόντα…\nΠροτού μπει το παιδί στο μπάνιο, φροντίστε να απομακρύνετε ξυραφάκια, αφρούς/ τζελ ξυρίσματος ή «δυνατά» προιόντα περιποίησης που σας έχει προτείνει ο δερματολόγος και των οποίων η χρήση δεν ενδείκνυται για παιδιά. Ακόμα κι αν εμάς μας φαίνονται ακίνδυνα, μπορεί να γίνουν αιτία ακούσιου τραυματισμού ή δερματικού ερεθισμού για τα παιδιά.\n… και τις ηλεκτρικές συσκευές\nΣυνηθίζουμε να αποθηκεύουμε το πιστολάκι των μαλλιών, το ισιωτικό ή την ξυριστική μηχανή στο μπάνιο. Για να είμαστε σίγουροι ότι δεν θα συμβεί κανένα ατύχημα, καλό θα είναι είτε να τα βάλουμε σε ένα ντουλάπι είτε σε ένα άλλο δωμάτιο. Τα παιδιά μπορεί να μην έχουν εξοικειωθεί με την χρήση τους και να μην γνωρίζουν πόσο επικίνδυνο είναι για παράδειγμα να πέσει νερό σε ένα πιστολάκι που είναι στην πρίζα. Η τάση που έχουν να κάνουν πειράματα με τις ηλεκτρικές συσκευές είναι ένας λόγος παραπάνω να είμαστε ακόμα πιο προσεκτικοί!\nΠροηγούμενο άρθροΤηγανιά με χοιρινό, πατάτες και θυμάρι\nΕπόμενο άρθροΠρώτη περίοδος και εμμηνόπαυση: Τι δείχνουν για τον κίνδυνο άνοιας


9 ΜΗΝΕΣ 28-4-17 Επεισόδιο 355 | sirial365\n9 ΜΗΝΕΣ 28-4-17 Επεισόδιο 355\n14 00 9 ΜΗΝΕΣ 28-4-2017 2ος Κύκλος 9 MINES Επεισόδιο 355 Η Θεανώ έρχεται στο σπίτι του Μάνου. Η Κρίστη ενημερώνεται για τη σύλληψη του ...\n9 ΜΗΝΕΣ 28-4-2017\n2ος Κύκλος 9 MINES Επεισόδιο 355\nΗ Θεανώ έρχεται στο σπίτι του Μάνου. Η Κρίστη ενημερώνεται για τη σύλληψη του Άλκη και καταρρέει. Την ίδια ώρα, ο Άλκης καταθέτει τα τεκτενόμενα με τον Διαμαντίδη και καταλήγει πως του έβαλε υπνωτικό στο ποτό του, στη συνέχεια μαχαίρωσε την Ηρώ κι έφυγε, έχοντας προλάβει να εξαφανίσει τα ίχνη του. Ο αστυνομικός δεν πείθεται και δίνει εντολή για την προφυλάκισή του. Ο Πέτρος προσπαθεί να ετοιμαστεί ψυχολογικά για την επιστροφή του στο κελί. O Δημήτρης κατευθύνεται στο αεροδρόμιο, ενώ στέλνει μήνυμα στα κινητά τους. Ο Αντρέας, ανακουφισμένος από τις εξελίξεις, λέει στη Δάφνη πως σήμερα θα μιλήσει στην Ελίζα. Η Εύα και η Μαρίνα προσπαθούν να καλύψουν τα κενά στη σχέση τους. Η Θεανώ λέει στη Σοφία πως όταν βεβαιωθεί πως η σχέση της με τον Μάνο έχει μπει σε σταθερότητα, θα γυρίσει στην Αθήνα. Ο Διαμαντίδης ανακρίνεται κι εκείνος με τη σειρά του και βεβαιώνει πως δεν έχει καμία ανάμειξη με τον θάνατο της Ηρώς, καθώς έχει άλλοθι για το πού βρισκόταν την ώρα του φόνου. Η Κρίστη παλεύει με τις ενοχές της, καθώς θεωρεί τον εαυτό της ηθικό αυτουργό που οδήγησε τον Άλκη να σκοτώσει την Ηρώ. Η Ελίζα τηλεφωνεί στον Αντρέα και τον καλεί σε επίσημο γεύμα, καθώς έχει να του αναγγείλει κάτι πολύ σημαντικό. Η Εύα επιστρέφει στο σπίτι του Σερέτη και ορκίζεται εκδίκηση για τον θάνατό του. Ο Μάνος στέλνει μήνυμα στη Μαρίνα πως θέλει να δει το μωρό. Η Αστυνομία επιβεβαιώνει το άλλοθι του Διαμαντίδη. Ο Μάνος προφασίζεται δουλειά στο σταθμό και φεύγει από το σπίτι, κινώντας τις υποψίες της Θεανώς. Ο Πέτρος τηλεφωνεί στη Δάφνη, φορτισμένος συγκινησιακά για την επικείμενη επιστροφή του στη φυλακή. Η Μάρθα προσπαθεί να του δώσει κουράγιο, ότι όλα θα πάνε καλά. Ο Αντρέας φτάνει έξω από το σπίτι, έτοιμος να ζητήσει από την Ελίζα να χωρίσουν. Ο Άλκης τρελαίνεται όταν μαθαίνει πως ο Διαμαντίδης έχει διαφύγει κάθε υποψίας για το φόνο της Ηρώς. Ο Κίμωνας μεταφέρει τις εξελίξεις στην Κρίστη και την Άννα, ενώ η Κρίστη τώρα αρχίζει να πιστεύει ότι ο Άλκης δε θα μπορούσε να σκοτώσει. Ο Μάνος φτάνει στο σπίτι της Μαρίνας. Το μωρό κοιμάται και οι δυο τους βρίσκονται σε πλήρη αμηχανία. Η Σοφία δέχεται ένα αποχαιρετιστήριο mail από τον Δημήτρη και ταράζεται. Η Ελίζα φτιάχνει τις τελευταίες λεπτομέρειες για ένα τέλειο γεύμα. Ο Πέτρος βρίσκει ευκαιρία και τηλεφωνεί στον άντρα που τον είχε βοηθήσει να βγάλει το βραχιολάκι του. Ο Αντρέας μπαίνει στο σπίτι και σαστίζει με την επισημότητα του τραπεζιού. Περισσότερο όμως τα χάνει όταν η Ελίζα του δίνει μια κάρτα όπου μέσα υπάρχει το υπερηχογράφημα από το μωρό που περιμένει. Η Μαρίνα και ο Μάνος προσποιούνται τους άνετους μεταξύ τους και μοιράζονται τα νέα τους για το μωρό και τη Σοφία αντίστοιχα. Δεν μπορούν να κρυφτούν όμως από το πάθος που νιώθει ο ένας για τον άλλον και αφήνονται σε ένα παθιασμένο φιλί…\nsirial365: 9 ΜΗΝΕΣ 28-4-17 Επεισόδιο 355


ΣΩΜΑΤΕΙΟ ΕΡΓΑΖΟΜΕΝΩΝ Γ.Ν. ΠΑΤΡΩΝ "Ο ΙΠΠΟΚΡΑΤΗΣ": Με ένα γιατρό έχει ξεμείνει το αιματολογικό τμήμα του Αγίου Ανδρέα\nΜε ένα γιατρό έχει ξεμείνει το αιματολογικό τμήμα του Αγίου Ανδρέα\nΈτσι, το αιματολογικό τμήμα είναι εδώ και σχεδόν ένα χρόνο με μόλις ένα γιατρό, ο οποίος σε περίπτωση που πάρει άδεια, αναγκαστικά κλείνει και το τμήμα. Άρα, η λειτουργία του κρέμεται από μία κλωστή.\nΩστόσο, μέχρι ώρας δεν έχει προκύψει κάποια σοβαρό πρόβλημα δυσλειτουργίας χάρις στις φιλότιμες προσπάθειες του γιατρού και διευθυντή που έχει απομείνει.\nΌμως το πρόβλημα της υποστελέχωσης ενός τόσο σημαντικού τμήματος παραμένει και πρέπει να αντιμετωπιστεί. Σύμφωνα με τα όσα έχουν γίνει γνωστά, η 6η Υγειονομική Περιφέρεια έχει προχωρήσει στην προκήρυξη μιας θέσης για την πρόσληψη ενός επικουρικού γιατρού στο αιματολογικό τμήμα, όμως, οι διαδικασίες αυτές συνήθως καθυστερούν.


Μουσείο Τηλεπικοινωνιών ΟΤΕ: Η αφήγηση θέλει τέχνη και τεχνολογία | HuffPost Greece LIFE\nΜουσείο Τηλεπικοινωνιών ΟΤΕ: Η αφήγηση θέλει τέχνη και τεχνολογία\n26/05/2015 09:31am EEST | Updated Μάιος 27, 2015\nΥπάρχουν πολύ συναρπαστικά μέσα για να αφηγηθεί κανείς σοβαρές ιστορίες και το Μουσείο Τηλεπικοινωνιών ΟΤΕ ξέρει να τις χειρίζεται με μαεστρία. Το διαπιστώσαμε παρακολουθώντας ένα τετραήμερο δράσεων στις εγκαταστάσεις του, από τις 15 έως τις 18 Μαΐου, με αφορμή τον εορτασμό των 25 χρόνων του μουσείου και την Διεθνή Ημέρα Μουσείων.\nΌσοι νομίζουν ότι τα παλιά τηλέφωνα έχουν πάψει προ πολλού να μεταδίδουν πληροφορίες, μάλλον δεν έχουν επισκεφθεί ποτέ το Μουσείο Τηλεπικοινωνιών ΟΤΕ. Στις προθήκες του συναντάμε πλήθος συσκευών που έχουν πολλά κι ενδιαφέροντα να «μεταδώσουν». Συχνά, μάλιστα, όσο πιο πολύς καιρός έχει μεσολαβήσει από τον παροπλισμό τους τόσο πιο συναρπαστικές είναι οι ιστορίες με τις οποίες συνδέονται. Μεταλλικά ή ξύλινα, επιτοίχια ή επιτραπέζια, με λιτές γραμμές ή περίτεχνη σχεδίαση, με δίσκο επιλογής ή μανιβέλα, τα τηλέφωνα του χθες όχι μόνο «μιλούν» για την αισθητική και τη λειτουργικότητα της εποχής τους, αλλά δηλώνουν πολύ περισσότερα.\nΤο κοινωνικό status των κατόχων τους, λόγου χάρη, όπως συμβαίνει με τις συσκευές των αρχών του προηγούμενου αιώνα, τις οποίες παραχώρησε στο μουσείο ένας συλλέκτης από τη Σύρο. Ντυμένες με ύφασμα, ασορτί ίσως με την επένδυση των επίπλων του σαλονιού, αποτύπωναν το γούστο και την ευμάρεια των αστών που τις κατείχαν.\n«Γιατί από σίδερο και μάλιστα μασίφ;» - ρωτάμε για μια συσκευή την προϊσταμένη του μουσείου, η οποία μας ξεναγεί στο χώρο με αφορμή το τετραήμερο εκδηλώσεων για τον εορτασμό της Διεθνούς Ημέρας Μουσείων, της Παγκόσμιας Ημέρας Τηλεπικοινωνιών, αλλά και τα 25 γενέθλια του μουσείου.\n«Η συγκεκριμένη συσκευή είναι φτιαγμένη για να μείνει άθικτη σε κάθε συνθήκη. Την είχαν φέρει οι Γερμανοί την περίοδο της κατοχής -εξού και μοιάζει κάπως με γερμανικό κράνος- και τη χρησιμοποιούσαν στο εργοστάσιο του Τιτάνα. Ακόμη κι αν μια έκρηξη κατέστρεφε τα πάντα γύρω του, το τηλέφωνο θα παρέμενε ακέραιο. Βλέπετε, η ασφάλεια των τηλεπικοινωνιών ήταν και είναι το πραγματικό ζητούμενο σε όλες τις εποχές», εξηγεί η κυρία Λιακοσταύρου.\nΌμως, δεν βρίσκουν όλες οι παλιές συσκευές ακροατήριο. Πολλές παραμένουν σκονισμένες στις αποθήκες, μαζί με πλήθος άλλου αρχειακού υλικού (όπως τηλεγραφήματα και φωτογραφίες), περιμένοντας την αξιοποίησή τους. «Έχει μεγάλη σημασία», επισημαίνει η κυρία Λιακοσταύρου, «να ταξινομηθεί και να διασωθεί αυτό το υλικό και ακόμη μεγαλύτερη να αξιοποιηθεί δημιουργικά, ώστε να είναι ελκυστικό σε μικρούς και μεγάλους. Αυτό προσπαθούμε να κάνουμε εδώ, σχεδιάζοντας καινούργια προγράμματα που έχουν στο επίκεντρό τους τον επισκέπτη, σέβονται την κοινωνία και ανταποκρίνονται στις ανάγκες της. Ενστερνιζόμαστε πλήρως το φετινό μήνυμα του ICOM (Διεθνές Συμβούλιο Μουσείων): ‘’μουσεία για μια βιώσιμη κοινωνία, για μια κοινωνία με προοπτικές’’ και πιστεύουμε ότι τα μουσεία μπορούν να λειτουργήσουν παράλληλα και σε συνεργασία με την τυπική εκπαίδευση, διαμορφώνοντας τις επόμενες γενεές».\nΕίναι αισιόδοξο ότι όλα τα παραπάνω δεν αποτελούν στείρα διακήρυξη. Επισκεπτόμενοι τις φετινές δράσεις, διαπιστώσαμε ότι μετουσιώνονται σε πρωτότυπα και δημιουργικά προγράμματα, που βάζουν την τέχνη δίπλα στην τεχνολογία για να συναρπάσουν μικρούς και μεγάλους. «Τα εικαστικά εργαστήρια που κάναμε, με τίτλο ‘’Ένα διαφορετικό τηλέφωνο γνωρίζει τον κόσμο, παίρνοντας ζωή και χρώμα’’ εντάσσονται σε ένα τέτοιο πρόγραμμα», λέει η συνομιλήτριά μας. «Συνδυάζουν την τεχνολογία με την εικαστική δραστηριότητα. Ένας βιομηχανικός σχεδιαστής, ο Γιάννης Γκίκας, εξήγησε τι σημαίνει βιομηχανικός σχεδιασμός, τι σημαίνει ‘’φτιάχνω προϊόντα για βιομηχανίες’’ και ‘’σχεδιάζω μαζικά προϊόντα’’, κάτι που ίσως δεν το έχουν ακούσει τα παιδιά. Στη συνέχεια, το κάθε παιδί έφτιαξε ένα δικό του τηλέφωνο από ανακυκλώσιμα υλικά -κουτιά, αυγοθήκες κλπ- το ζωγράφισε εξωτερικά, και δημιούργησε το καντράν. Όταν τελείωσαν, με τη βοήθεια ενός μηχανολόγου μηχανικού, υλοποίησαν ένα τηλεπικοινωνιακό κύκλωμα... Τα παρακολουθείς να δουλεύουν και συνειδητοποιείς την αξία που έχει η τέχνη για τη μετάδοση της γνώσης σε αυτές τις ηλικίες. Είναι ένας εύκολος τρόπος να μιλήσεις για δύσκολα θέματα, γιατί διασκεδάζει τα παιδιά, τους είναι οικεία ως τρόπος έκφρασης».\nΤο τετραήμερο περιελάμβανε επίσης θεατρική παράσταση, ξεναγήσεις και μια πολύ ενδιαφέρουσα μουσειοπαιδαγωγική δράση, με τίτλο «Από τις δυνάμεις της φύσης στις οπτικές ίνες». Το πρόγραμμα διέτρεχε όλη την έκθεση του μουσείου και στη διάρκειά του οι συμμετέχοντες είχαν την ευκαιρία να παρατηρήσουν τον ήλιο με τηλεσκόπια, να κάνουν πειράματα για την κατανόηση της λειτουργίας των οπτικών ινών, να γνωρίσουν τους τρόπους επικοινωνίας των Αρχαίων Ελλήνων και να περάσουν, αμέσως μετά, στη μετα- ηλεκτρική περίοδο, γράφοντας μηνύματα με τον κώδικα Μορς. Στη συνέχεια, εξοικειώθηκαν βιωματικά με τον τρόπο χρήσης του τηλεφώνου στην περίοδο του μεσοπολέμου, είδαν ένα δορυφόρο να στέλνει μηνύματα στη γη (μέσω «αναπαράστασης» που έγινε στην εντυπωσιακή μακέτα του μουσείου) και, αφού «κατασκεύασαν» με μονωτήρες το μουσείο του αύριο, βγήκαν ξανά στο προαύλιο, για να ζωγραφίσουν μικρούς ανεμόμυλους, χρησιμοποιώντας την τεχνική dripping που επινόησε ο Jackson Pollock. «Η τέχνη απελευθερώνει, έστω κι αν μερικές φορές λερώνει», ξεφύσηξε μια μαμά, τραβώντας προς την έξοδο τον χαμογελαστό γιο της με τις πολύχρωμες στάμπες στο -πρώην- άσπρο μπλουζάκι του.\nΜΟΥΣΕΙΟ ΤΗΛΕΠΙΚΟΙΝΩΝΙΩΝ OTE\nΠΡΩΤΕΩΣ 25, Ν. ΚΗΦΙΣΙΑ\nΒΙΝΤΕΟ: Χρήστος Αργύρης\nlifeΜουσείο Τηλεπικοινωνιών ΟΤΕΓονειςlife


La cafe αδυνάτισμα καφέ αδυνάτισμα καφέ minceur\nΠώς γίνεται αφαίρεση της καφεΐνης;\nLa cafe αδυνάτισμα καφέ\nΟ καφές … και la cafe αδυνάτισμα καφέ γεύματα!!! Θα μπορούσαμε να πούμε πως πρόκειται για ένα είδος διαλείπουσας νηστείας που στόχο έχει την αύξηση του μεταβολικού ρυθμού του οργανισμού και σύμφωνα με διάφορους ειδικούς στον τομέα της υγείας και του fitness έχει και ευεργετική δράση για τον οργανισμό.\nΚαπουτσίνο, γαλλικός ή Irish … ; Είναι όμως ο οποισδήποτε καφές κατάλληλος για τη δίαιτα αυτή ή απαιτείται κάποιο συγκεκριμένο είδος καφέ ; Υπάρχει συγκεκριμένος τρόπος παρασκευής του καφέ ώστε να έχει τα επιθυμητά αποτελέσματα la cafe αδυνάτισμα καφέ οργανισμό μας ; Η απάντηση είναι αυτονόητη.\nΦυσικά και όλοι οι καφέδες δεν είναι ίδιοι και φυσικά και όλοι οι καφέδες δεν έχουν τα ίδια αποτελέσματα στον οργανισμό.\nΤι είναι επιτέλους αυτή la cafe αδυνάτισμα καφέ δίαιτα του καφέ Τα οφέλη του καφέ είναι la cafe αδυνάτισμα καφέ και αφορούν ένα μεγάλο φάσμα των λειτουργιών του οργανισμού. Τώρα πια και σύμφωνα με μια νέα δίαιτα, την coffee diet, άκα η δίαιτα του καφέ, το αγαπημένο σου ρόφημα έρχεται ξανά στο προσκήνιο και αυτή τη φορά για την αδυνατιστική του δράση. Οι πολυφαινόλες του καφέ έχουν συνδεθεί με την ελαχιστοποίηση εμφάνισης μιας σειράς ασθενειών, όπως είναι ο διαβήτης τύπου 2 και κάποιες μορφές καρκίνου. Ο Arnot περιλαμβάνει στο βιβλίο και μια σειρά ερευνών οι οποίες αποδεικνύουν πως αυτή η ελάχιστη κατανάλωση τριών φλιτζανιών καφέ καθημερινά, μπορεί να κάμψει την πείνα σου, να μειώσει την πρόσληψη λίπους, να αυξήσει τον ρυθμό που τρέχει ο μεταβολισμός, να βελτιώσει την κυκλοφορία και να σε βοηθήσει να κάψεις περισσότερο λίπος. Ωστόσο, ο γιατρός συμβουλεύει να πίνουμε τον καφέ χωρίς γάλα, κρέμα ή ζάχαρη, ειδικά αν σκεφτείς πως ο latte μειώνει την απορρόφηση των πολυφαινόλων.\nΆλλωστε όλοι γνωρίζουν πως αυτοί οι περίεργοι και πολυθερμιδικοί καφέδες με τα σιρόπια και τη σαντιγύ δεν ενδείκνυνται σε καμία περίπτωση για έλεγχο του σωματικού βάρους και απώλεια κιλών. Θα πρέπει λοιπόν να σας παρέχει κορεσμό ώστε να μην πεινάτε, να σας δίνει ενέργεια ώστε να ανταπεξέλθετε στις υποχρεώσεις σας και φυσικά να προσφέρει στον οργανισμό τα κατάλληλα εφόδια ώστε να ξεκινήσει να καίει το αποθηκευμένο λίπος.\nΟ σούπερ — καφές που καίει λίπος!\nΕπίσης, μπορείτε να χρησιμοποιείται βιολογικό και έξτρα παρθένο έλαιο καρύδας, το οποίο είναι πάρα πολύ ωφέλιμο για τον οργανισμό. Τέλος, εξαιρετικά μεγάλης σημασίας είναι και η σωστή τροφοδότηση του οργανισμού ή οποία φυσικά πρέπει να γίνεται και την κατάλληλη χρονική στιγμή.\nΟ καφές αυτός θα πρέπει να είναι περίπου θερμίδων ώστε να μπορέσει να σας κρατήσει για 10 ολόκληρες ώρες και πολύ σημαντικό είναι να περιέχει περίπου 20 γραμμάρια πρωτεΐνης καλύτερα σε μορφή σκόνης καθώς και 27 γραμμάρια λίπους κατά προτίμηση από έλαιο καρύδας ή πό φυτικό βούτυρο. Στη συνέχεια, το άτομο έχει ένα βραδινό γεύμα.\nΔεν υπάρχουν στην πραγματικότητα περιορισμοί για το βραδινό γεύμα, αλλά φυσικά για την καλύτερη έκβαση της δίαιτας, θα ήταν προτιμότερη η επιλογή υγιεινών και όχι πολύ λιπαρών φαγητών.\n25 κόλπα για αδυνάτισμα χωρίς δίαιτα!\nZalifa Homestay Kk Κότα Κιναμπαλού\nΑπώλεια βάρους και οδήγηση\nΠώς θα χάσετε κιλά ανάλογα με το σωματότυπό σας\nΣώμα καίει λίπος πώς\nΤα βατόμουρα καίγονται λίπος\nΧάσετε βάρος σε 3 μήνες\nδιατροφh για 200 καλύτερα αποσπάσματα για εμπνευσμένα αθλήματα Όπως ασκήσεις απώλειας βάρους στο σπίτι. Εκπαιδευτικές ασκήσεις 10 Απίστευτους τρόπους για τους φοιτητές να εξοικονομήσουν χρήματα ενώ σπουδάζουν στο εξωτερικό Δέκα δίαιτες για απώλεια βάρους: Διαλέξτε αυτή που σας ταιριάζει\n7 λόγοι που αποκτάμε ολοένα και περισσότερα προβλήματα με τον μεταβολισμό μας\nΔεν λαμβάνουμε ισορροπημένες και καλής ποιότητας πρωτεΐνες Η πρόσληψη πρωτεϊνών...\nΣυμπτώματα: Εκτός από τα χαμηλά επίπεδα ενέργειας, η αναιμία προκαλεί...\nΑπώλεια βάρους πριν από το γάμο\nΠιείτε πολλά υγρά. Με αυτή τη δίαιτα μπορείτε να χάσετε...\nΑδυνάτισμα σώματος sb 2\nΌλα τα φυτικά τρόφιμα περιέχουν και τα δύο είδη φυτικών...\nΞεκουραστείτε το αλκοολούχο ποτό. Το Ruff είναι δημοκρατικό ποτό. Επίδραση στο σώμα\nΤι μπορώ να φάω μετά από μια προπόνηση το βράδυ...\nΣυμβουλές απώλειας βάρους από άτομα που έχασαν 50 λίβρες - Δίαιτα - Απώλεια Βάρους -\nΕίναι καλύτερο να αποφύγετε την έναρξη του προγράμματος hCG αν...\nΜε αυτό το ποτό θα χάσεις τα κιλά που θέλεις γρήγορα, φέτος το καλοκαίρι! - DIET NEWS - Youweekly\nΜην ζυγίζεσαι καθημερινά, γιατί ο οργανισμός στρεσάρεται. Ήδη από τη...\nΤο δέρµα του εµβρύου είναι ρυτιδωµένο, τα µαλλιά µεγαλώνουν και...\nΓίνεται ο καφές να σας βοηθήσει να χάσετε περισσότερα κιλά; - Iatropedia


Sakharovskiy Center (Μόσχα, Ρωσία) - Κριτικές - TripAdvisor\nΞενοδοχεία κοντά σε: Simonov Monastery\nΞενοδοχεία κοντά σε: Russian academy of sciences\nΞενοδοχεία κοντά σε: Museum of Chocolate and Cocoa History\nΞενοδοχεία κοντά σε: The Tallest Cylindrical Aquarium in the World\nΞενοδοχεία κοντά σε: Park Troparevo\nSakharovskiy Center: Εστιατόρια στην περιοχή\nΕκκλησίες και καθεδρικοί ναοί, Αρμπάτ\nΔραστηριότητες κοντά σε: Sakharovskiy Center\nSakharovskiy Center, Μόσχα - Κριτικές\nΝο 297 από 2.787 δραστηριότητες - Μόσχα\nZemlyanoi Val St., 57/6, Μόσχα 105120, Ρωσία\nΚάθε φορά που πηγαίνω σε αυτό το μουσείο, επηρεάζομαι βαθιά από την ιστορία που λέει. Θέλω να περάσω περισσότερο χρόνο εκεί.\nΑυτό είναι ένα απίστευτα σημαντικό μουσείο, δεν υπάρχει κάτι σαν αυτό στη Ρωσία ή στον κόσμο. Αποτελεί φόρο τιμής στη γενναιότητα πολλών ανθρώπων, πολλών από τους οποίους είναι μέσοι πολίτες, και χρησιμεύει ως ένα καλαίσθητο και βαθύ μνημόσυνο σε εκείνους που διώκονται άδικα από το...κράτος. Υπάρχουν τόσα πολλά που πρέπει να μάθουμε και τόσες πολλές ευκαιρίες που παρουσιάζονται στην έρευνα της σοβιετικής ζωής πιο βαθιά μέσα από τα υλικά που συγκεντρώθηκαν εδώ.Περισσότερα\nΜία από τις καλύτερες στιγμές μας\nΜετά από μερικές ημέρες στη Μόσχα τσεκ άουτ όλα τα τυπικά μουσεία που συνιστώνται για τους τουρίστες, άκουγα λίγο βαρετό. Το κέντρο αυτό ήταν τόσο ευχάριστη αλλαγή, και θα το συνιστούσα ως "θάπρεπε επίσκεψη" για τους επισκέπτες στη Ρωσία. Είναι όμορφα επιμέλεια. Η οργάνωση ήταν...δωρεάν και είχαμε ένα υπέροχο, ενημερωτική γυναικών εμφάνιση μας γύρω από που μιλούσε αγγλικά. Ανυπομονώ να είμαστε έτοιμοι περισσότερα σχετικά με αυτό το μέρος της ιστορίας μετά την επίσκεψη. Η μόνη μας λυπεί το γεγονός ότι είχαμε ένα τρένο για να συλλέξετε και έτσι δεν μπορούσα να μείνω περισσότερο!Περισσότερα\nΕκπαίδευση σε ό,τι αφορά την πολιτική καταπίεση κατά την εποχή της Σοβιετικής Ένωσης.\nΤο μουσείο βρίσκεται σε έναν όροφο και μικρό, αλλά όλα δείχνουν εκθέτονται πολλά πράγματα, και θα μάθετε για την ιστορία της καταπίεσης κατά την εποχή της Σοβιετικής Ένωσης.\nΛάβετε γρήγορα απαντήσεις από το προσωπικό του Sakharovskiy Center και από προηγούμενους επισκέπτες.


Τρέλα στο Λιμάνι, κι άλλη μεταγραφή μετά τον Μαρίν! | Gegonota.eu\nΤρέλα στο Λιμάνι, κι άλλη μεταγραφή μετά τον Μαρίν!\nΜεταγραφικός οργασμός στον Ολυμπιακό. Μετά την σπουδαία κίνηση με τον Γερμανό παικταρά και το… δώρο Μαρινάκη στον Μπέντο, ετοιμάζουν άλλη...\nΜεταγραφικός οργασμός στον Ολυμπιακό. Μετά την σπουδαία κίνηση με τον Γερμανό παικταρά και το… δώρο Μαρινάκη στον Μπέντο, ετοιμάζουν άλλη μία κίνηση έκπληξη.\nΠολύ κοντά στην απόκτηση του Μάρκο Μαρίν (διαβάστε ποιος είναι και δείτε βίντεο ΕΔΩ) από την Τσέλσι βρίσκεται ο Ολυμπιακός, καθώς η πληροφορία για την σπουδαία αυτή μεταγραφή επιβεβαιώνεται πλέον και από τους Πειραιώτες, ενώ σύμφωνα με όσα μάθαμε, πολύ σύντομα θα υπάρχουν και επίσημες ανακοινώσεις, αφού η υπόθεση είναι αρκετά προχωρημένη.\nΠρόκειται για έναν παίκτη με σημαντικές ποδοσφαιρικές παραστάσεις και με θητεία, πλην των «μπλε» του Λονδίνου, σε Σεβίλλη, Φιορεντίνα, Γκλάντμπαχ, Άντερλεχτ και την τουρκική Τραμπζονσπόρ, στην οποία αγωνίστηκε ως δανεικός κατά την περασμένη σεζόν. Ο 27χρονος εξτρέμ αποτελεί τον εκλεκτό του Πάουλο Μπέντο, αλλά και το πρώτο… δώρο του Βαγγέλη Μαρινάκη στον νέο προπονητή του Ολυμπιακού, ενώ αξίζει να αναφέρουμε πως έρχεται στο Λιμάνι ως αντι-Ντουρμάζ, καθώς ο Σουηδός σήμερα ανακοινώθηκε στην Τουλούζ.\nΟ μεταγραφικός σχεδιασμός λοιπόν των πρωταθλητών Ελλάδας έχει πάρει πλέον… φωτιά και σύμφωνα με τις πληροφορίες του SportDog, εντός της επόμενης εβδομάδας θα έχουμε κι άλλες αφίξεις, αλλά και αποχωρήσεις. Όσον αφορά όμως τους παίκτες που θα έρθουν, εκτός από επιθετικό και στόπερ, φαίνεται πως θα γίνει και μία κίνηση έκπληξη.\nΣυγκεκριμένα πρόκειται για μία ακόμα επιθυμία του Μπέντο, ο οποίος έχει ζητήσει από την διοίκηση την απόκτηση ενός ακόμη εξτρέμ, μετά από αυτή του Μαρίν. Δεν θα πρόκειται βέβαια για κάποιο «βαρβάτο» όνομα, αλλά για έναν ποδοσφαιριστή νεαρό, αλλά και εξελίξιμο, ο οποίος θα έρθει ως μπακ-απ. Μάλιστα, υπάρχει μία πληροφορία ότι η συγκεκριμένη μεταγραφή θα είναι από την Πορτογαλία και θα αποτελεί 100% επιλογή του Πορτογάλου προπονητή.\nGegonota.eu: Τρέλα στο Λιμάνι, κι άλλη μεταγραφή μετά τον Μαρίν!